Modernin elämän maalari ja muita kirjoituksia on suomennosvalikoima Charles Baudelairen kirjoituksia, jotka on suomentanut Antti Nylén. Teoksen julkaisi Desura vuonna 2001. Tarkistetun uusintapainoksen julkaisi vuonna 2011 Sammakko.


title: Kurja Belgia!

text: Kurja Belgia! Muistiinpanoja ja kirjeitä 1864–1866 on valikoima Charles Baudelairen kirjoituksia, jotka on suomentanut Antti Nylén. Teoksen julkaisi Sammakko vuonna 2003.


title: Eckerö församling

text: Eckerö församling on Porvoon hiippakunnan Ahvenanmaan rovastikuntaan kuuluva ruotsinkielinen Suomen evankelis-luterilaisen kirkon seurakunta. Sen jäseniä ovat kaikki Eckerössä kirjoilla olevat Suomen evankelis-luterilaisen kirkon jäsenet. Seurakunta on Suomen läntisin. Sen kirkkona toimii Eckerön kirkko. Seurakunnan kirkkoherrana toimii Mårten Andersson.


title: Yleisurheilu kesäolympialaisissa 1920 – miesten keihäänheitto

text: Antwerpenin olympiakisojen miesten keihäänheittoon osallistui 25 urheilijaa edustaen kahtatoista kansallisuutta. Kilpailu käytiin 15. elokuuta. Suomen Jonni Myyrä voitti olympiakultaa jääden maailmanennätyksestään 66,10 vain 32 senttimetriä. Voittotulos oli uusi olympiaennätys. Suomi miehitti myös kolme seuraavaa sijaa kilpailussa, jossa heitettiin kolme karsintakierrosta, jonka jälkeen kymmenen parasta jatkoi finaaliin. Karsintakierrosten jälkeen johtanut Urho Peltonen ei pystynyt finaalissa parantamaan ja sai tyytyä hopeaan.


title: Finström-Getan seurakunta

text: Finström-Getan seurakunta () on Porvoon hiippakunnan Ahvenanmaan rovastikuntaan kuuluva ruotsinkielinen Suomen evankelis-luterilaisen kirkon seurakunta. Seurakuntaan kuuluvat kaikki Finströmissä tai Getassa kirjoilla olevat Suomen evankelis-luterilaisen kirkon jäsenet. Seurakunnalla on kaksi kirkkoa, Finströmin kirkko sekä Getan kirkko. Seurakuntakodit ovat Finströmin seurakuntakoti "Mikaelsgården", jossa on kirkkoherranvirasto, diakoniavastaanotto ja seurakuntasali, sekä Getan seurakuntakoti. Seurakunnan kirkkoherrana toimii Jon Lindeman.


title: Hammarlandin seurakunta

text: Hammarlandin seurakunta () on Porvoon hiippakunnan Ahvenanmaan rovastikuntaan kuuluva ruotsinkielinen Suomen evankelis-luterilaisen kirkon seurakunta. Sen jäseniä ovat kaikki Hammarlandissa kirjoilla olevat Suomen evankelis-luterilaisen kirkon jäsenet. Sen kirkkona toimii Hammarlandin kirkko.


title: Jomala församling

text: Jomala församling on Porvoon hiippakunnan Ahvenanmaan rovastikuntaan kuuluva ruotsinkielinen Suomen evankelis-luterilaisen kirkon seurakunta. Sen jäseniä ovat kaikki Jomalassa kirjoilla olevat Suomen evankelis-luterilaisen kirkon jäsenet. Sen kirkkona toimii Jomalan kirkko.


title: Lemland-Lumparlandin seurakunta

text: Lemland-Lumparlandin seurakunta () on Porvoon hiippakunnan Ahvenanmaan rovastikuntaan kuuluva ruotsinkielinen Suomen evankelis-luterilaisen kirkon seurakunta. Sen jäseniä ovat kaikki Lemlandissa tai Lumparlandissa kirjoilla olevat Suomen evankelis-luterilaisen kirkon jäsenet. Seurakunnan kirkkoina toimivat Lemlandin kirkko sekä Lumparlandin kirkko.


title: Lemland-Lumparlandin seurakunta

text: Lemlandin seurakunta oli olemassa jo 1200-luvulla, ja se on mahdollisesti Ahvenanmaan vanhin seurakunta. Lumparland oli siihen kuuluva kappeliseurakunta 1500-luvulta vuoteen 1961 saakka, jolloin se itsenäistyi omaksi seurakunnakseen, mutta vuonna 1971 seurakunnat yhdistettiin jälleen.


title: Yleisurheilu kesäolympialaisissa 1920 – miesten viisiottelu

text: Antwerpenin olympiakisojen miesten viisiotteluun osallistui 19 urheilijaa, joista neljänteen lajiin kelpuutettiin 15 parasta ja viimeiseen seitsemän parasta.


text: Lajit järjestyksessä: pituushyppy, keihäänheitto, 200 m juoksu, kiekonheitto ja 1 500 m juoksu.


title: Avainsanapilvi

text: Avainsanapilvi (myös asiasanapilvi tai tagipilvi) () on graafinen esitys esimerkiksi verkkosivun avainsanoista. Avainsanapilvessä eniten käytetyt avainsanat näkyvät yleensä suurempina kuin vähemmän käytetyt. Muodoltaan avainsanapilvi voi muistuttaa esimerkiksi pilveä tai suorakulmiota.


title: Björn Kuipers

text: Björn Kuipers (s. 28. maaliskuuta 1973 Oldenzaal, Alankomaat) on alankomaalainen jalkapalloerotuomari. Hänestä tuli kansainvälinen erotuomari vuonna 2006.


title: Björn Kuipers

text: Alankomaiden pääsarjassa Eredivisiessä Kuipers on tuominnut vuodesta 2004 lähtien. Saatuaan FIFA-lisenssin hän on tuominnut seurajoukkuetasolla otteluita Eurooppa-liigassa ja Mestarien liigassa sekä hänet valittiin erotuomariksi vuoden 2012 EM-kilpailuihin.


title: Dubingiain linna

text: Dubingiain linna () oli Liettuan suuriruhtinaskunnan mahtiaikoina historiallisesti merkittävä linna Liettuan itäosissa Vilnan pohjoispuolella, nykyisen Molėtain kunnallispiirin Dubingiaissa.


title: Dubingiain linna

text: Linnan rakennutti Vytautas Suuri. Linna kuului liettualaisen Radvilan eli Radziwillin (, ) ylimystösuvulle 1500-luvulta lähtien. Muun muassa Jurgis Radvila (1480–1541) ja hänen lapsensa Mikalojus Radvila Punainen (1512–1584) ja Barbora Radvilaitė (1520–1551) asuivat ainakin ajoittain linnassa. Linnan aktiivikausi osui 1300–1800-luvuille, sittemmin linna hajotettiin ja nyttemmin alue on toisinaan Liettuan arkeologisten kaivausten kohteena.


title: Chase Tower (Dallas)

text: Chase Tower on pilvenpiirtäjä Dallasin kaupungissa Texasin osavaltiossa Yhdysvalloissa. Dallasin kaupungin Chase Tower on Dallasin neljänneksi korkein pilvenpiirtäjä. Rakennuksessa on 55 kerrosta, 32 hissiä ja rakennus on 225 metriä korkea. Pilvenpiirtäjän omistaa Hines Interests Limited Partnership -yhtiö. Rakennus valmistui vuonna 1987. Rakennus on toimistokäytössä.


title: Chase Tower

text: Chase Tower -nimisiä rakennuksia ovat:


title: Yritä kerran minun vaimoni kanssa

text: Yritä kerran minun vaimoni kanssa () on vuonna 1967 kuvattu slapstic-komediaelokuva, joka perustuu samannimiseen Broadway-teatterinäytelmään. Elokuvan pääosia esittävät Jack Lemmon, Peter Falk, Elaine May, Nina Wayne ja Eddie Mayehoff. Harrison Ford tekee elokuvassa pienen sivuosan vihaisena motoristina. Elokuvan on ohjannut Clive Donner.


title: The Sex and Violence Family Hour

text: The Sex and Violence Family Hour on vuonna 1980 kuvattu seksikomedia. Elokuvan pääosia esittävät Jim Carrey, Toni Alessandrini, Cheryl Baker, Teri Austin, Jewel Shepard, Kim Morris ja Murray Langston. Elokuvassa esitellään veikeitä asentoja kuten The Big Salami, The Brady Bang ja Leather And Chains. Elokuvan on käsikirjoittanut Jim Carrey. Elokuva oli Jim Carreyn ensimmäinen.


title: HMS Magne

text: HMS Magne on ollut kolmen Ruotsin laivaston aluksen nimenä.


title: Kiinteistötunnus

text: Kiinteistötunnus on Suomessa kiinteistön yksilöivä tunnus. Kiinteistötunnuksen rakenne on määritelty kiinteistörekisteriasetuksen (5.12.1996/970) 1 §:ssä.


title: Kiinteistötunnus

text: Kiinteistötunnus on tunnus, joka annetaan kiinteistölle, kun se rekisteröidään asemakaavan mukaisesti asemakaava-alueelle.


title: Kiinteistötunnus

text: Kiinteistötunnuksena käytetään kaavayksikön ja kaavatontin yksilöivää tunnusta. Se muodostetaan neliosaisena numerosarjasta joka on muotoa ###-###-####-####.


title: Kiinteistötunnus

text: 1. Ensimmäinen osa on kolminumeroinen kuntanumero. Se voi olla myös kunnan jollakin alueella aikaisemmin voimassa ollut kuntanumero, mikäli sama kuntanumero ei ole ollut käytössä myös toisessa kunnassa (osakuntaliitos).


title: Kiinteistötunnus

text: 2. Seuraavat kolme osaa muodostetaan kunnan päättämällä tavalla.


title: Kiinteistötunnus

text: Jos on kyse kaavayksiköstä, joka muodostaa yleisen alueen, kertoo numerosarjan keskimmäinen nelinumeroinen osa alueen käyttötarkoituksen seuraavasti:


title: Kiinteistötunnus

text: • 9901 Katualue


title: Kiinteistötunnus

text: • 9902 Tori ja katuaukio


title: Kiinteistötunnus

text: • 9903 Puisto


title: Kiinteistötunnus

text: • 9904 Urheilualue


title: Kiinteistötunnus

text: • 9905 Loma- ja matkailualue


title: Kiinteistötunnus

text: • 9906 Liikennealue


title: Kiinteistötunnus

text: • 9907 Vaara-alue


title: Kiinteistötunnus

text: • 9908 Erityisalue ja suojelualue


title: Kiinteistötunnus

text: • 9909 Vesialue


title: Kiinteistötunnus

text: Kiinteistötoimituksessa tai yhdistämällä muodostetuille kiinteistöille ja muille rekisteriyksiköille annetaan uusi kiinteistötunnus. Tontin tai yleisen alueen muodostamista tarkoittavassa lohkomisessa jäljelle jäävän muodostajakiinteistön tunnus säilyy muuttumattomana.


title: Kiinteistötunnus

text: Aikaisemmin, ennen 10.4.2014 voimaan tullutta annetuista kiinteistötunnuksista pystyi päättelemään esimerkiksi, missä kylässä kiinteistö sijaitsi tai onko kiinteistö muodostettu lohkomalla toisesta kiinteistöstä. Aikaisemmin lohkomisessa kantakiinteistölle jäi entisen emäkiinteistön kiinteistötunnus ja siitä erotetut kiinteistöt saivat oman kiinteistötunnuksen, jonka viimeinen luku erosi emä- ja kantakiinteistön tunnuksesta.


title: Kiinteistötunnus

text: Esimerkiksi eduskuntatalon rakennuksen rekisteriyksikön kiinteistötunnus on 91 (Helsingin kaupunki) - 13 - 400 - 2 tai toisessa neljätoistanumeroisessa määrämuotoisessa muodossa 09101304000002. Tunnuksesta näkee, että samasta emäkiinteistöstä on erotettu useita saajakiinteistöjä.


title: Kiinteistötunnus

text: Suomen kiinteistöjen rekisteriyksiköiden rajat on nähtävissä Maanmittauslaitoksen Karttapaikassa viikon viiveellä kiinteistötoimituksen rekisteröinnistä.


title: Vidar

text: Vidar tarkoittaa seuraavia asioita:


title: Ronnie Hazlehurst

text: Ronald "Ronnie" Hazlehurst (13. maaliskuuta 1928 – 1. lokakuuta 2007) oli brittiläinen säveltäjä ja kapellimestari, joka aloitti uransa BBC:llä viihdeorkesterissa vuonna 1961.


title: Ronnie Hazlehurst

text: Hän sävelsi tunnusmusiikit monille brittikomedioille 1970- ja 1980-luvuilla, esimerkiksi sarjoille "Only Fools and Horses", "Are You Being Served?", "Sorry", "Vielä virtaa", "Some Mothers Do 'Ave 'Em", "To the Manor Born", "Yes Minister" ja Herra Perrinin uusi elämä.


title: Ronnie Hazlehurst

text: Hazlehurst toimi usein kapellimestarina myös euroviisuissa. Hän johti avaus- ja väliaikanumerot Ison Britannian isännöidessä kilpailua vuosina 1974, 1977 ja 1982. Hän toimi myös Ison Britannian esitysten kapellimestarina seitsemästi, vuosina 1977, 1982, 1987, 1988, 1989, 1991 ja 1992. Vuonna 1977 hän käytti knallia ja sateenvarjoa toimiessaan Ison Britannian kapellimestarina. Samana vuonna hän toimi myös Saksan kapellimestarina.


title: Ronnie Hazlehurst

text: Hazlehurst muutti Guernseyn saarelle vuonna 1997 ja asui siellä loppuelämänsä. Hän sairastui aivoverenkiertohäiriöön 27. syyskuuta 2007 ja kuoli Prinsessa Elisabetin sairaalassa St Martinissa 1. lokakuuta 2007.


title: HMS Hugin

text: HMS Hugin on ollut kolmen Ruotsin laivaston aluksen nimenä.


title: Osoite

text: Osoite (lyhenne os.) on kiinteistön tai rakennuksen sijaintia tarkoittava ilmaisu tai merkintä, jonka tavallisimmin muodostavat sen kadun tai tien nimi, jonka varrella kohde sijaitsee, sekä siihen liittyvä "osoitenumero", joka osoittaa tarkemmin kohteen sijainnin kadun tai tien varrella. Jos rakennuksessa on useita huoneistoja, kuuluu kunkin huoneiston tarkkaan osoitteeseen myös asunnon numero sekä kerrostaloissa usein myös porraskäytävää tarkoittava kirjain.


title: Osoite

text: Osoitetta käytetään sijainnin ilmoittamiseen muun muassa postilähetyksissä, taksia tilattaessa tai sillä matkustettaessa, sekä usein myös esimerkiksi liikkeiden ilmoituksissa ja asuntojen myynti-ilmoituksissa. Postilähetyksissä "postiosoitteeseen" kuuluu useimmissa maissa myös postinumero sekä postitoimipaikan, usein kunnan, taajaman tai kylän nimi. Sitä vastoin kiinteistörekisterissä kiinteistöjen tunnisteena käytetään Suomessa osoitteesta kokonaan poikkeavaa kiinteistötunnusta, jonka Suomessa muodostavat kuntanumero, kylän ja maakirjatalon taikka kaupunginosan ja korttelin numerot sekä kiinteistökohtainen rekisterinumero. Kaupungeissa taloyhtiöiden nimenä on monesti talon osoite.


title: Osoite

text: Henkilön osoitteeksi kutsutaan sen paikan osoitetta, jossa hän vakituisesti asuu tai jonka hän ilmoittaa postiosoitteekseen. Yrityksen osoitteena on vastaavasti sen toimipaikka tai muu ilmoitettu osoite. Useissa maissa viranomaiset pitävät kirjaa henkilöiden, yritysten ja yhteisöjen osoitteista.


title: Osoite

text: Suomessa yksityishenkilöiden väestörekisteriin merkityt osoitetiedot ovat väestötietolain 24 § nojalla julkisia, ellei henkilö ole kieltänyt niiden luovuttamista henkilötietolain 30 § nojalla tai ellei hänellä ole väestötietojärjestelmässä niin sanottua turvakieltoa. Yritysten osoitetiedot ovat Suomessa julkisia ja kenen tahansa saatavilla.


title: Osoite

text: Monissa maissa noudatetun käytännön mukaan osoitenumerointi kunkin kadun tai tien varrella alkaa tien jommastakummasta päästä siten, että toisella puolella tietä osoitenumeroina ovat parittomat, toisella puolella parilliset luvut.


title: Osoite

text: Kaupungeissa numerointi on vanhastaan yleensä sillä tavalla juokseva, että toisella puolella ovat käytössä kaikki parittomat numerot 1:stä lähtien, toisella puolella taas kaikki parilliset luvut 2:sta lähtien niin pitkälle kuin katu jatkuu. Jos tien eri puolilla on eri määrä kiinteistöjä, saattavat samalla kohdalla toisiaan vastapäätä olevien talojen numerot olla hyvinkin eri suuria. Toisinaan, jos tontteja on yhdistetty tai jaettu sen jälkeen, kun osoitenumerot olivat jo tulleet käyttöön, saattaa jollakin rakennuksella olla yhdistetty osoitenumero (esimerkiksi 13–15) tai eri talot on erotettu toisistaan liittämällä numeroon pieni kirjain (esimerkiksi 15a, 15b).


title: Osoite

text: Sen sijaan esimerkiksi Suomen haja-asutusalueilla nykyisin noudatetun käytännön mukaan osoitenumero osoittaa likipitäen etäisyyden tien alkukohdasta kymmeninä ("10-jakojärjestelmä") tai satoina ("100-jakojärjestelmä"), esimerkiksi osoitenumerot 100 ja 101 (tai 10 ja 11) ovat noin kilometrin sekä 200 ja 201 (tai 20 ja 21) kahden kilometrin päässä tien alkukohdasta. Tällöinkin tien toisella puolella osoitenumerot ovat parittomia, toisella puolella parillisia, mutta numerointi ei ole juokseva vaan useimmat välissä olevat numerot eivät ole käytössä. Osoitenumeron samoin kuin tien nimen vahvistaa kunta. Haja-asutusalueilla osoitenumerot otettiin käyttöön vasta 1990-luvulla.


title: Osoite

text: Muun muassa Isossa-Britanniassa ja Saksassa on paikoitellen, esimerkiksi Lontoon Pall Mall -kadulla, useilla paikkakunnilla Walesissa, Berliinin Kurfürstendammilla ja useilla useilla muilla kaduilla, yhä käytössä vanhempi järjestelmä, jonka mukaan osoitenumerot kasvavat kadun toisella puolella 1:stä alkaen juoksevasti niin pitkälle kuin tie jatkuu ja jatkuvat siitä eteenpäin toisella puolella päinvastaiseen suuntaan.


title: Osoite

text:
Tien varrella osoitenumerointi alkaa useimmiten tien siitä päästä, joka sijaitsee lähempänä kunnan tai taajaman keskustaa. Sivuteillä numerointi alkaa yleensä siitä päästä, jossa tie liittyy suurempaan tiehen.. Kaupunkikeskustoissa varsinkin ruutukaava-alueilla on myös yleistä, että numerointi kasvaa kaikilla yhdensuuntaisilla kaduilla samaan suuntaan. Esimerkiksi Tukholmassa määrättiin vuonna 1832, että osoitenumerointi alkaa jokaisen kadun siitä päästä, joka on lähempänä kuninkaanlinnaa, tai jos se on vaikeasti määriteltävissä, numerointi kasvaa etelästä pohjoiseen tai idästä länteen. Parittomat numerot ovat kadun vasemmalla, parilliset oikealla puolella. Samaan tapaan myös Helsingin kantakaupungissa osoitenumerot kasvavat yleensä etelästä pohjoiseen tai idästä länteen, poikkeuksena kuitenkin Katajanokka sekä Hämeentien itäpuolella olevat alueet Sörnäisissä ja Hermannissa, joissa numerointi kasvaa lännestä itään. Toisin kuin Tukholmassa, Helsingissä ja Suomessa yleensäkin parittomat numerot ovat oikealla, parilliset vasemmalla puolella. Kantakaupungin
ulkopuolisilla alueilla Helsingissä osoitenumerot alkavat yleensä kadun kantakaupungin puoleisesta päästä.


title: Osoite

text: Pariisissa osoitenumerot otettiin käyttöön Napoleonin määräyksestä. Numerointi kasvaa Seinen suuntaisilla kaduilla joen virtaussuuntaan, siihen nähden likimain kohtisuorilla kaduilla Seinen puoleisesta päästä.


title: Osoite

text: Rakennuksen osoitenumero on yleensä merkitty rakennuksen seinään oven läheisyyteen tai kiinteistölle johtavalle portille numerolaatalla, usein myös merkkivalolla.


title: Wicked Game

text:
Wicked Game on Chris Isaakin kappale vuodelta 1989. Kappale tuli kuuluisaksi David Lynchin elokuvasta "Wild at Heart". Kappaleesta on tehty monta coveria, josta tunnetuin on HIMin versio, joka julkaistiin "Greatest Lovesongs Vol. 666" -albumilla ja "Razorblade Romancella" uudelleenäänitettynä. Myös Slipknotin ja Stone Sourin laulaja Corey Taylor on tehnyt kappaleesta akustisen coverin.
Suomalainen rockyhtye HIM julkaisi kappaleesta cover-singlen 28. syyskuuta 1998. Kappale oli aiemmin esiintynyt myös yhtyeen demolla "This Is Only the Beginning", EP:llä "" sekä esikoisalbumilla "Greatest Love Songs Vol. 666".


title: Rajshahin alue

text: Rajshahin alue () on yksi Bangladeshin kahdeksasta hallinnollisesta alueesta. Alueen hallinnollinen keskus ja suurin kaupunki on Rajshahi. Muita merkittäviä kaupunkeja ovat Bogra ja Pabna. Alueen pinta-ala on 18 197 neliökilometriä ja siellä on arviolta 20 412 000 asukasta (vuonna 2016). Alueen pohjoispuolella sijaitsee Rangpurin alue, eteläpuolella Khulnan alue, idässä Dhakan alue ja Mymensinghin alue, lännessä Intian Länsi-Bengalin osavaltio.


title: HMS Munin (1911)

text: HMS Munin (runkonumero 8) oli Ruotsin laivaston Hugin-luokan hävittäjä.


title: HMS Munin (1911)

text: Alus tilattiin Kockums Mekaniska Verkstads AB:lta Malmöstä ja se laskettiin vesille 5. joulukuuta 1911. Alus liitettiin laivastoon 10. tammikuuta 1913.


title: HMS Munin (1911)

text: "HMS Munin" osallistui laivaston mukana maan puolueettomuuden valvontaan sekä ensimmäisen maailmansodan lopulla että toisen maailmansodan alussa. Alus poistettiin palveluksesta 18. lokakuuta 1940. Alus upposi tykistömaalina 1946.


title: HMS Munin

text: HMS Munin on ollut neljän Ruotsin laivaston aluksen nimenä.


title: Descom

text: Descom Oy on Jyväskylästä lähtöisin oleva markkinointi- ja teknologiayritys. Jyväskylän pääkonttorin lisäksi yrityksellä on toimipisteet myös Helsingissä, Tampereella, Espoossa, Tukholmassa ja Wrocławissa.


title: Descom

text: Descom on toteuttanut verkkokauppapalveluja muun muassa Hobby Hallille, Stockmannille ja Hong Kongille. Sen asiakkaita ovat myös muun muassa ABB, Altia, Konecranes, Metso, Patria, Stora Enso ja Suomen Lähikauppa.


title: Descom

text: Descom perustettiin vuonna 1997 neljän opiskelijan kesätyöhankkeeksi. Timo Aarnio, Jani Nurminen, Antti Paksuniemi ja Kivikari Freyberg opiskelivat tietojärjestelmätieteitä Jyväskylän yliopistossa 1990-luvulla tehden opiskeluhankkeita suuryrityksille. Valmiit yhteydet isoihin asiakkaisiin auttoivat yrityksen alkutaipaleella ja osaamista rakennettiin IBM:n ohjelmistoteknologian päälle. Tiivis kumppanuus IBM:n kanssa toi yritykselle töitä, sillä iso IBM suositteli Descomia asiakkailleen.


title: Descom

text: Ensimmäinen toimitila perustettiin 1997 Jyväskylän Ylistönmäelle.


title: Descom

text: Vuosituhannen vaihteen it-kupla vaikutti Descomiin, muttei niin merkittävästi kuin moneen muuhun alan toimijaan - yhtiö on tehnyt voittoa jokaisella tilikaudellaan. Vuoden 2002 alussa yritys muutti juuri valmistuneeseen Innova-taloon.


title: Descom

text: Vuonna 2007 Descom oli kasvanut 46 työntekijän ohjelmistotaloksi, jonka asiakkaat olivat etupäässä suuryrityksiä, joille rakennettiin räätälöityjä ratkaisuja IBM:n alustoilla. Descom teki esimerkiksi Puolustusvoimille uuden intranet-järjestelmän.


title: Descom

text: Vuonna 2008 yrityksen liikevaihto oli hieman yli neljä miljoonaa euroa.


title: Descom

text: Vuonna 2009 yhtiön liikevaihto kasvoi 38% ja se oli mukana elvytyshankkeessa, jossa 15 keskisuomalaiselle kasvuyritykselle myönnettiin EU-tukea korkeasti koulutettujen osaajien palkkaamiseen. Elokuussa pääomasijoittaja Sentica Partners yhdisti Descomin jyväskyläläistaustaiseen Integware Oy:hyn. Myös Integwaren palvelut perustuivat IBM-teknologiaan, mutta siinä missä Descom teki portaaleja ja prosessi-integraatiota, Integwaren toimitti ratkaisuja verkkokauppaan ja hallinta- ja valvontaratkaisuihin. Uudistunut Descom tähtäsikin markkinajohtajaksi nimenomaan sähköisen kaupan ratkaisuissa. Yhdistymisen myötä uudeksi toimitusjohtajaksi tuli Juha Harju, joka oli ennen yhdistymistä Integwaren toimitusjohtaja.


title: Descom

text: Vuonna 2010 yhtiö avasi toimipisteen Tampereelle tarkoituksena kasvattaa siitä 50 hengen yksikkö. Helsingissä ja Jyväskylässä sillä oli 130 työntekijää.


title: Descom

text: Vuonna 2011 Descomin perustajat ovat yhä mukana yrityksen toiminnassa: business controller Timo Aarnio vastaa taloudesta, Jani Nurminen on myyntijohtaja, talousjohtaja Antti Paksuniemi vastaa tietohallinnosta ja liiketoiminnan kehityksestä vastaa kehitysjohtaja Kivikari Freyberg.


title: Descom

text: Keväällä 2011 uutisoitiin, että Jyväskylän yliopisto, Jyväskylän ammattikorkeakoulu, Kela, IBM ja Descom kehittävät yhdessä sähköisiä palveluja perustamassaan Elmo-ekosysteemi-yhteistyöverkossa. Verkoston tavoitteena on saada it-alan opiskelijat perehtymään opintojensa ohessa ammattilaisten työvälineisiin, jolloin voidaan varmistaa työelämän kasvavien vaatimusten mukainen osaaminen. Descomin tiloissa toimii pilottilaboratorio, jossa opiskelijat pääsevät perehtymään sähköisten palvelujen rakentamiseen.


title: Descom

text: Lokakuussa 2011 Descom kaksinkertaisti kokonsa ostamalla Konehuone Oy:n ja laajensi samalla palvelutarjontaansa palvelin- ja tallennusratkaisuosaamiseen. Tuotepaletti koostuu ohjelmistoista, laitteistoista ja tietoliikennepalveluista. Syynä laajentumiseen oli toimitusjohtaja Juha Harjun mukaan se, että yritykset ovat alkaneet haluta ratkaisutoimittajan ottavan vastuun koko järjestelmästä, kun aiemmin ne ostivat infrastruktuurin ja sovellukset eri toimittajilta. Kaupan myötä Descomin henkilöstön määrä nousi yli 200:n ja yritys nousi Tietoviikon 250 suurinta IT-alan yritystä -listalla sijalta 104 sijalle 57.


title: Descom

text: Descom perusti osaamiskeskuksen Puolaan, Wrocławin kaupunkiin.


title: Descom

text: Heinäkuussa 2015 Solteq osti Descom Group Oyj:n ja kaupan myöta Descomista tuli osa Solteq -konsernia. Kaupan ulkopuolelle jäi Descomin Data Center Solutions -liiketoiminta. Yhtiöstä tulee n. 550 asiantuntijan ja 68 miljoonan euron vuosittaisen liikevaihdon yritys.


title: Descom

text: Descom sai Jyväskylän vuoden yrittäjä -palkinnon tammikuussa 2008. Vuonna 2012 Descom valittiin Pohjois-Euroopan sarjassa Distinguished Business Achievement Award -palkinnon saajaksi.


title: Ron Harper

text: Ronald ”Ron” Harper (s. 20. tammikuuta 1964 Dayton, Ohio) on yhdysvaltalainen kilpauransa päättänyt koripalloilija. Hän voitti urallaan viisi NBA-mestaruutta.


title: Ron Harper

text: Harper pelasi yliopistokoripalloa Miamin yliopistossa, jossa hän teki parhaana kautenaan 24,9 pistettä ottelua kohti. Vuonna Harper ilmoittautui NBA:n varaustilaisuuteen, jossa Cleveland Cavaliers varasi hänet kahdeksantena pelaajana. Ensimmäisellä NBA-kaudellaan hänet valittiin . Harper pelasi seurassa marraskuuhun 1989 asti, jolloin hänet myytiin Los Angeles Clippersille. Loppukausi Clippersissä oli tilastollisesti hänen paras NBA-kautensa, sillä hän teki 23,0 pistettä ottelua kohden.


title: Ron Harper

text: Harper edusti Clippersiä vuoteen 1994 asti, jolloin hän siirtyi vapaana pelaajana Chicago Bullsiin. Seuran paidassa hän voitti kolme NBA-mestaruutta vuosina 1996–1998. Viiden Chicagon-kauden jälkeen Harper vapautettiin ja hän liittyi vielä kahdeksi kaudeksi Los Angeles Lakersin joukkueeseen. Seuran kanssa hän voitti kaksi mestaruutta vuosina 2000–2001.


title: Ron Harper

text: Peliuransa jälkeen Harper on toiminut muun muassa Detroit Pistonsin apuvalmentajana.


title: Rangpurin alue

text: Rangpurin alue () on yksi Bangladeshin kahdeksasta hallinnollisesta alueesta. Alueen hallinnollinen keskus ja suurin kaupunki on Rangpur. Alueen pinta-ala on 16 317 neliökilometriä ja siellä on arviolta 17 602 000 asukasta (vuonna 2016). Alueen länsi- ja pohjoispuolella sijaitsee Intian Länsi-Bengalin osavaltio, etelässä Rajshahin alue, kaakossa Mymensinghin alue, idässä ja koillisessa Intian Meghalayan ja Assamin osavaltiot.


Itsenäinen evankelis-luterilainen kirkko (saksaksi: Selbständige Evangelisch-Lutherische Kirche on tunnustuksellinen luterilainen kirkkokunta Saksassa. Kirkon keskus on Hannoverissa. Se syntyi vuonna 1972 useiden tunnustuksellisten saksalaisten luterilaisten kirkkojen yhdistyessä. Se on Kansainvälisen luterilaisen neuvoston jäsen.


title: HMS Wachtmeister (1681)

text: HMS Wachtmeister oli Ruotsin laivaston 50-tykkinen linjalaiva, jonka valmisti 1681 F. Sheldon Riiassa. Alus otti 1700 osaa Tanskan ja Liivinmaan sotaretkiin ja se palveli 1704 Suomenlahdella lippulaivana. Se osallistui 1710 Kögebuktin ja 1719 Gotska Sandönin taisteluihin, joissa jälkimmäisessä se jäi venäläisten saaliiksi.


title: HMS Wachtmeister (1681)

text: Alus osallistui Suuressa Pohjan sodassa Tanskan ja Liivinmaan sotaretkiin. Se oli vuonna 1704 Suomenlahdelle sijoitetun laivaston lippulaivana. Alus osallistui Kögebuktin meritaisteluun vuonna 1710.


title: HMS Wachtmeister (1681)

text: Kommodori Wrangelin komentama laivasto-osasto joutui kuuden Venäjän keisarikunnan laivaston linjalaivan yllättämäksi. "HMS Wachtmeisterin" seurana olivat fregatti "HMS Karlskrona Wapen" ja brigantiini "HMS Bernhardus". Seuranneessa taistelussa kaikki ruotsalaisalukset vallattiin ja niiden miehistöistä sai surmansa viisikymmentä miestä, 13 haavoittui ja 387 joutui sotavankeuteen.


title: Elbit Skylark

text: Elbit Systems Skylark I ja Skylark II (suomeksi: kiuru) ovat Elbit Systemsin kehittämiä pieniä miehittämättömiä ilma-aluksia


title: Elbit Skylark

text:
Skylark I on pieni kädestälaukaistava taktiseen seurantaan ja tiedusteluun takoitettu lennokki. Koneen hyötykuormana on päivänvalossa käytettävä CCD -kamera, ja siihen voidaan asentaa lisäksi FLIR -lämpökamera yöoperointia varten. Kone lähettää operaation aikana videota siirrettävälle maa-asemalle. Lasku tehdään sakkauttamalla kone pienestä korkeudesta pumpattavalle ilmatyynylle.
Skylark I:n kantama on noin 10 kilometeriä.
Lennokkia käyttävät Australian, Kanadan, Kroatian, Tšekin, Unkarin, Israelin, Makedonia, Alankomaiden, Puolan, Slovakian ja Ruotsin puolustusvoimat. Taistelutoiminnassa kone on ollut mukana mm. Irakissa ja Afganistanissa. Ranskan erikoisjoukot valitsivat Skylark I:n 2008.


title: Elbit Skylark

text: Skylark II Paljastettiin 2006. Koneen kantama on noin 60 kilometriä ja sitä ohjaa kaksi henkilöä HMMWV -luokan kenttäajoneuvosta. Etelä-Korea päätti tilata joulukuussa 2007 Skylark II -lennokkeja.


title: Pyhän sydämen katedraali (Guangzhou)

text: Guangzhoun Jeesuksen pyhän sydämen katedraali () tai Pyhän sydämen Katedraali () on roomalaiskatolinen katedraali Kantonin kaupungissa Guangdongin maakunnassa Kiinassa. Katedraalia alettiin rakentaa vuonna 1861 ja se valmistui vuonna 1888. Kirkon ulkoasu muistuttaa paljon Pariisissa sijaitsevaa Pyhän Clotilden katedraalia. Katedraalin kaksoistornit nousevat 58,5 metrin korkeuteen. Katedraali on 35 metriä leveä ja 78,69 metriä pitkä.


title: Piispa (sarjakuvahahmo)

text: Piispa on Marvel Comicsin Ryhmä-X -sarjakuvissa esiintyvä fiktiivinen hahmo.


title: Piispa (sarjakuvahahmo)

text: Piispana tunnettu mutantti syntyi vaihtoehtoisella 2080-luvulla, jolloin mutantteja metsästävät robotit Vahdit olivat ottaneet vallan Pohjois-Amerikassa. Tällä aikalinjalla professori Charles Xavier ja suuri osa hänen perustamansa Ryhmä-X:n jäsenistä olivat kuolleet Vahtien käsissä. Muutkin mutantit joko tapettiin tai vangittiin "mutanttien keskitysleireille".


title: Piispa (sarjakuvahahmo)

text: Piispa ja hänen sisarensa Shard syntyivät kumpikin eräällä "keskitysleirillä". Kuten muillekin mutanteille, heidän oikean silmänsä päälle poltettiin kirjain "M" tunnistuksen selvittämiseksi.


title: Piispa (sarjakuvahahmo)

text: Viimein "normaalit" ihmiset ja mutantit yhdistivät voimansa ja syöksivät Vahdit vallasta "Summers-kapinassa". Ihmiset eivät kuitenkaan vieläkään halunneet elää yhdessä mutanttien kanssa, ja mutanttiradikaaleista muodostuvat ryhmät, kuten Haudanryöstäjät, sotivat ihmisiä vastaan.


title: Piispa (sarjakuvahahmo)

text: Mutantti nimeltä Hecat'e, yksi Summers-kapinan veteraaneista, esitti, että oli epähyväksyttävää antaa ihmisten jahdata rikollismutantteja. Hänen mielestään mutanttien tuli vangita omansa. Näin ollen Hecat'e ja muut Summers-kapinan mutanttiveteraanit perustivat XKL:n. XKL nimettiin Charles Xavierin mukaan, jonka unelmana oli ollut mutanttien ja ihmisten rauhanomainen yhteiselo. Hecat'esta tuli XKL:n komentava upseeri.


title: Piispa (sarjakuvahahmo)

text: Piispa ja Shard elivät vanhempiensa kuoltua mutantti-isoäitinsä luona kunnes hän kuoli. Isoäiti kertoi heille tarinoita Ryhmä-X:n sankaruudesta ja neuvoi heitä seuraamaan Xavierin unelmaa ihmisten ja mutanttien rauhasta.


title: Piispa (sarjakuvahahmo)

text: Eräänä päivänä, Piispan ja Shardin ollessa vielä lapsia, kaksi XKL:n jäsentä jahtasi Haudanryöstäjien jäsentä Viragoa. Kun Virago otti Shardin panttivangiksi, Piispa loikkasi Viragon selkään vapauttaen sisarensa. Raivoissaan Virago aikoi murhata Piispan kun Sureshot ampui hänet kuoliaaksi. Siihen asti Piispa oli luullut Haudanryöstäjiä sankareiksi ja XKL:ää roistoiksi, mutta halusi siitä lähtien liittyä XKL:än.


title: Piispa (sarjakuvahahmo)

text: Myöhemmin Piispa, Shard ja heidän isoäitinsä ystävä Hancock joutuivat rikollismutanttien Billboyn ja Puolitien hyökkäyksen kohteeksi. Rikolliset tappoivat Hancockin ja aikoivat murhata Shardin. Piispa yritti pelastaa sisarensa, mutta XKL:n jäsenet Amatsoni ja Rekyyli pysäyttivät Billboyn ja Puolitien ennen sitä.


title: Piispa (sarjakuvahahmo)

text: Piispa teki vaikutuksen Amatsoniin ja Rekyyliin ja he tarjosivat hänelle paikkaa XKL:ssä. Piispa suostui sillä ehdolla, että Shard otettaisiin XKL:än hänen kanssaan. Tähän mennessä Piispan oma supervoima oli jo ilmaantunut. Näin Piispasta ja Shardista tuli kadetteja XKL:n akatemiaan Hecat'en valvonnassa. Muiden heidän luokkalaistensa joukossa oli Piispan tuleva vihollinen Trevor Fitzroy.


title: Piispa (sarjakuvahahmo)

text: Myöhemmin Piispasta ja Shardista tuli XKL:n upseereja. Shardista tuli kuitenkin Piispan esimies. Piispa pystyi alempana arvoasteikolla voidakseen partioida kaduilla ystäviensä Malcolmin ja Randallin kanssa.


title: Piispa (sarjakuvahahmo)

text: Myöhemmin Fitzroysta tuli rikollinen ja hänet vangittiin. Hän pakeni vankilasta ja karkasi muiden mutanttirikollisten kanssa aikaportaalista Ryhmä-X:n aikaan. Piispa, Malcolm ja Randall seurasivat, vaikka tiesivät, etteivät pystyisi palaamaan omaan aikaansa. Paenneet lainsuojattomat tappoivat Malcolmin ja Randallin. Seuranneessa taistelussa Piispa voitti Fitzroyn vain hiukan ennen kuin tämä pääsi päämääräänsä. Voiton hinta oli kuitenkin suuri: Piispan sisar Shard uhrasi elämänsä suuremman hyvän vuoksi. Hetkeä sodan loppumisen jälkeen aikaenergian täyttämä Piispa revittiin halki aikojen.


title: Piispa (sarjakuvahahmo)

text: Kieppuen ajan halki Piispa saapui nykyaikaan syvälle avaruuteen. Niin kutsuttu "viimeinen X-mies" syöksyi shi'arien avaruusasemalle, jossa professori Charles Xavier ja hänen skrullimutanttioppilaansa etsivät Kuolemanlintua - shi'ar-rikollista, joka tuntuu olevan Piispan ankkuri ajassa. Pangalaktinen komitea oli muuttanut Maan vankilaplaneetaksi ja Kuolemanlinnulla oli avain, joka avaa planeetan huipputurvallisen energiamuurin. Piispa miltei tappoi terroristin ennen kuin hän avasi ilmalukon ja imeytyi avaruuteen. Hän jäi vangiksi vapaaehtoisesti ja hänet lähetettiin Maahan suorittamaan tehtävää, jolloin hän tapasi jälleen Ryhmä-X:n.


title: Konstantin Komarek

text: Konstantin Komarek (s. 8. marraskuuta 1992 Wien, Itävalta) on itävaltalainen jääkiekkoilija, joka pelaa Ruotsin SHL-liigan Malmö Redhawksissa. Hän on pelipaikaltaan oikea laitahyökkääjä, mutta osaa pelata myös keskellä.


title: Konstantin Komarek

text: Komarekin kasvattajaseura on Wiener EV, jossa hän pelasi jo 14-vuotiaana ensimmäiset miesten pelinsä kotimaansa toiseksi korkeimmalla sarjatasolla Nationalligassa. Komarek pelasi siellä kaksi ottelua. Seuraavalla kaudella 2007–2008 hän pelasi samaa sarjaa EHC Team Wienissä, jossa Komarek teki 25 runkosarja- ja kolmessa playoff-ottelussa tehot 4+4=8.


title: Konstantin Komarek

text: Kaudeksi 2008–2009 Komarek ja maanmies Robert Lembacher siirtyivät Ruotsiin ja Luleå HF:n J18-junioreihin. Heidät houkutteli joukkueeseen Itävallan A-maajoukkueen silloinen päävalmentaja sekä Luleå HF:n toimitusjohtaja Lars Bergström. Komarek voitti J20 SuperElitin pronssia keväällä 2010.


title: Konstantin Komarek

text: Elitserien-debyyttinsä Komarek teki kolmannella Luulaja-kaudellaan 2010–2011, jolloin hän pelasi 19 runkosarjaottelua tehden yhden maalin sekä 12 playoff-ottelua tehoin 1+2=3. Hänen ensimmäinen Elitserien-maalinsa syntyi 18. tammikuuta 2011 HV71:n Daniel Larssonin taakse. Huhtikuussa 2011 Komarek teki vuoden mittaisen jatkosopimuksen Luleån kanssa.


title: Konstantin Komarek

text: Komarek oli varattavissa . Hän sijoittui NHL:n kykyjenetsijäpalvelun Euroopassa pelaavista kenttäpelaajista huhtikuun 2011 rankingissa sijalle 55, mutta Komarekia ei lopulta varattu ollenkaan. Kaudella 2011–2012 hän pelasi Elitserienissä 45 runkosarjaottelua tehoin 2+3=5. Kauden jälkeen Komarek teki kolmen vuoden sopimuksen Itävallan pääsarjassa pelaavan EC Salzburgin kanssa. Kauden 2014–2015 päätteeksi hän voitti Itävallan-mestaruuden. Kaudella 2015–2016 Komarek oli 17 osumallaan Salzburgin toiseksi paras maalintekijä John Hughesin kanssa. Hän voitti kauden päätteeksi taas Itävallan-mestaruuden.


title: Konstantin Komarek

text: Kaudeksi 2016–2017 Komarek palasi Ruotsiin ja siirtyi vuoden mittaisella sopimuksella SHL:n (ent. Elitserien) Malmö Redhawksiin. Kaudeksi 2017–2018 hän siirtyi jatkamaan SHL-uraansa kaksivuotisella sopimuksella Karlskrona HK:hon. Komarek oli tehoilla 8+19=27 joukkueen paras syöttäjä Joel Kellmanin kanssa ja toiseksi paras pistemies hänen jälkeensä. Karlskrona putosi kauden päätteeksi HockeyAllsvenskaniin. Komarek ei jatkanut joukkueessa enää toista sopimuskauttaan, vaan palasi kaudeksi 2018–2019 kaksivuotisella sopimuksella Redhawksiin.


title: Konstantin Komarek

text: Komarek edusti Itävaltaa MM-kilpailuissa vuosina 2015 ja 2018. Hänet valittiin ensimmäisessä turnauksessa Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Komarek pelasi myös IA-divisioonan MM-kilpailuissa vuosina 2014 ja 2017, joista ensimmäinen turnaus päättyi hopeaan ja jälkimmäinen kultaan. Hän jakoi tehoilla 4+5=9 koko vuoden 2018 turnauksen pistepörssin voiton Kazakstanin Nigel Dawesin kanssa ja Komarek valittiin turnauksen tähdistökentälliseen. Hän pelasi myös Pyeongchangin olympiakisojen 2018 karsinnoissa. Yhteensä Komarek on pelannut 55 A-maaottelua tehopistein 13+22=35. Hän teki A-maajoukkuedebyyttinsä 13. huhtikuuta 2011 Innsbruckissa Latviaa vastaan. Komarekin ensimmäinen A-maajoukkuemaali syntyi IA-divisioonan MM-kilpailuissa 21. huhtikuuta 2014 Goyangissa isäntämaa Etelä-Koreaa vastaan.


title: Konstantin Komarek

text: Komarek pelasi myös alle 20-vuotiaiden MM-kilpailujen pääsarjatasolla vuonna 2010. Hän oli tehoilla 5+1=6 Itävallan paras maalintekijä ja toiseksi paras pistemies Dominique Heinrichin jälkeen, mutta joukkue putosi kuitenkin seuraavaksi vuodeksi I-divisioonaan. Komarek oli vuoden 2011 I-divisioonan turnauksessa tehoilla 5+5=10 Itävallan toiseksi paras pistemies Kevin Puschnikin jälkeen. Hän voitti B-lohkon pronssia. Komarek pelasi myös vuoden 2012 IA-divisioonan MM-kilpailuissa.


title: Konstantin Komarek

text: Komarek pelasi myös alle 18-vuotiaiden I-divisioonan MM-kilpailuissa vuosina 2008, 2009 ja 2010, joista kaksi ensimmäistä turnausta päättyi B-lohkon pronssiin.


title: Sunset

text: Sunset on vuonna 1988 ensi-iltansa saanut jännityselokuva, joka perustuu Rod Amateaun samannimiseen romaaniin. Elokuvan pääosia esittävät Bruce Willis, James Garner, Malcolm McDowell, Mariel Hemingway, Kathleen Quinlan, Jennifer Edwards ja Patricia Hodge. Elokuvan on ohjannut Blake Edwards ja sen musiikin teki Henry Mancini.


title: Sunset

text: Cowboy-filmitähtenä tunnettu Tom Mix (Willis) ja aito lännenhahmo Wyatt Earp (Garner) selvittävät murhamysteeriä 1920-luvun Hollywoodissa.


title: Sunset

text: Elokuva oli taloudellinen pettymys ja voitti Razzie-palkinnon huonoimmasta ohjauksesta. Video-oppaassa vuodelta 1994 Bello Romano piti tarinaa täysin käsittämättömänä ja Willisin roolia hänelle täysin sopimattomana. Tähtien 1–5 sijasta hän antoi elokuvalle pommin, joka vastaa sanallista arviota ”kelvoton tekele”.


title: Anssi Virkki

text: Anssi Virkki (s. 9. helmikuuta 1989 Savonlinna) on suomalainen entinen jääkiekkopuolustaja. Hän pelasi lähes koko uransa ajan Mestiksessä, jossa Virkki toimi joukkueensa kapteenina sekä Savonlinnan Pallokerhossa että TuTossa. Hän pelasi urallaan SM-liigaa yhteensä vain kolmen ottelun verran lyhyillä lainasopimuksilla Pelicansissa ja Porin Ässissä.


title: Anssi Virkki

text: Virkki tunnettiin pelityyliltään peruspuolustajana. Elite Prospects -sivuston mukaan hän oli vastuullinen, luotettava ja kokonaisvaltainen all around -puolustaja, jolla oli kokoa ja ulottuvuutta. Virkki ei varsinaisesti loistanut hyökkäyspäässä, vaikka hän oli myös kohtalaisen hyvä tekemään peliä ja tuomaan kiekkoa ylös. Virkki osasi käyttää isoa kokoaan hyväkseen, mutta hän käytti tästä huolimatta kuitenkin enemmän hyvää sijoittumista kuin fyysisyyttään. TuTon urheilutoimenjohtaja Elmo Aittola on maininnut Virkin vankaksi johtajaksi, joka toi sisua puolustukseen.


title: Anssi Virkki

text: Virkki aloitti jääkiekkoilun Kerimäen Kiekossa, mutta hän on varsinaisesti Savonlinnan Pallokerhon kasvatti. Virkki pelasi joukkuessa ensimmäiset miesten pelinsä 17-vuotiaana kaudella 2006–2007 Mestiksessä, jolloin hän pelasi nousijajoukkueessa kymmenen runkosarja- ja kuusi karsintasarjaottelua ilman tehopisteitä. Kaudeksi 2007–2008 Virkki siirtyi Espoo Bluesin A-nuoriin. Hän pelasi samalla kaudella myös kaksi Mestis-ottelua alle 20-vuotiaiden maajoukkueessa tehden yhden maalin. Toisella Blues-kaudellaan 2008–2009 Virkki palasi SaPKoon kahden ottelun lainasopimuksella marraskuussa 2008. Mestis tuli kauden aikana tutuksi myös Kajaanin Hokista, jonne hän siirtyi kahden viikon mittaisella try-out -sopimuksella tammikuussa 2009. Virkki sai sen päätteeksi joukkueeseen kauden 2009–2010 loppuun kattavan jatkosopimuksen. Hän teki Hokissa 15 runkosarja- ja kahdeksassa playoff-ottelussa kaksi syöttöpistettä. Virkki voitti kauden päätteeksi Mestis-pronssia.


title: Anssi Virkki

text: Virkki ei pelannut Hokissa toista sopimuskauttaan, vaan hän purki sopimuksen yhteisymmärryksessä joukkueen kanssa ja palasi kasvattajaseuraansa SaPKoon kaudeksi 2009–2010. Virkin runkosarja jäi siellä kuitenkin vain 27 ottelun mittaiseksi, kun vierasottelussa KooKoota vastaan luistin viilsi hänen ranteensa auki lokakuussa 2009. Virkin vakava vamma vaati leikkaushoitoa ja piti hänet pitkään sivussa. Huhtikuussa 2010 hän teki vuoden mittaisen jatkosopimuksen SaPKon kanssa.


title: Anssi Virkki

text: Kausi 2010–2011 oli Virkin ensimmäinen kokonainen ja ehjä kausi Mestiksessä. Hän teki Mestiksen yhden kauden piste-ennätyksensä tehoilla 6+13=19, joilla Virkki oli joukkueen tehokkain puolustaja. Kaudeksi 2011–2012 hän siirtyi vuoden mittaisella sopimuksella KooKoohon, jossa Virkki voitti kauden päätteeksi Mestis-pronssia. Hän ja joukkuetoveri Toni Niemi kävivät 29. marraskuuta 2011 vieraissa Espoo Bluesia vastaan pelatun ottelun ajan lainalla SM-liigajoukkue Pelicansissa paikkaamassa joukkueen edellisessä ottelussa HIFK:ta vastaan käytyjen joukkotappeluiden johdosta pelikiellosta kärsivien pelaajien jättämiä aukkoja. Virkki sai SM-liigauransa ensimmäisessä ja toistaiseksi ainoassa ottelussaan jääaikaa 16.22 minuuttia.


title: Anssi Virkki

text: Virkki palasi kaudeksi 2012–2013 vuoden mittaisella sopimuksella SaPKoon. Hänestä tuli joukkueen kapteeni. Virkki joutui kuitenkin jo ensimmäisen harjoitusottelun jälkeen leikkaukseen saatuaan aivotärähdyksen ja murtumia kasvojensa luihin. Hän pelasi runkosarjassa lopulta 33 ottelua. Kaudella 2013–2014 Virkki teki Mestiksen yhden kauden piste-ennätyksensä tehoilla 4+20=24, joilla hän sijoittui sarjan puolustajien pistepörssissä yhdeksänneksi.


title: Anssi Virkki

text: Kaudeksi 2014–2015 Virkki siirtyi vuoden mittaisella sopimuksella TuToon. Hänet nimettiin joukkueen kapteeniksi. Marraskuussa 2014 Virkki kuitenkin jatkoi varakapteenina, kun Timo Pärssinen päätettiin nimetä TuTon uudeksi kapteeniksi. Virkki oli tehoilla 7+19=26 joukkueen tehokkain puolustaja ja sijoittui Mestiksen puolustajien pistepörssissä yhdeksänneksi. Helmikuussa 2015 hän kävi kahden ottelun lainalla SM-liigajoukkue Porin Ässissä. Kaudella 2015–2016 Virkki oli TuTon tehokkain puolustaja tehoilla 8+16=24, joilla hän jakoi Mestiksen puolustajien pistepörssin kahdeksannen sijan RoKin Henri Joki-Erkkilän kanssa. Virkki nousi joulukuussa 2015 taas joukkueensa kapteeniksi, kun Aki Keinäsen kausi päättyi loukkaantumiseen.


title: Anssi Virkki

text: Virkki nimettiin kaudeksi 2016–2017 taas TuTon kapteeniksi. Joulukuussa 2016 hän joutui loukkaantumisen vuoksi sivuun tammikuun 2017 lopulle saakka. Kaudella 2017–2018 Virkki jatkaa TuTon varakapteenina. Hän voitti kauden päätteeksi Mestis-hopeaa. Virkki voitti kauden aikana myös Suomen Cupin.


title: Anssi Virkki

text: Toukokuussa 2018 Virkki ilmoitti lopettavansa pelaajauransa.


title: Tuukka Huumonen

text: Tuukka Huumonen (s. 6. lokakuuta 1990 Lahti) on suomalainen jääkiekkomaalivahti, joka pelaa Mestisjoukkue Jukureissa.


title: Tuukka Huumonen

text:
Huumonen pelasi juniorina Lahden Reipas -joukkueessa, joka on Pelicansin juniorikiekko-organisaatio. Kaudella 2008–2009 hän teki debyyttinsä Pelicansin A-junioreissa ja pelasi seuraavat kolme kautta nuorten SM-liigaa Pelicansin riveissä. Kaudella 2011–2012 Tuukka siirtyi Peliittoihin pelaamaan Mestistä ja pelasi kaudella 15 ottelua, pelaten myös yhden SM-liiga-ottelun.
Kaudella 2012–2013 hän lähti hakemaan lisää peliaikaa RoKiin. Kausi oli Tuukan kannalta onnistunut ja hän olikin koko joukkueen kulmakiviä. Huumonen oli tilastojen kannalta ylivoimaisestikin Suomi-sarjan paras maalivahti niin alkusarjassa kuin ylemmässä jatkosarjassa. Hän hallitsi myös Mestis-karsintojen maalivahtitilastoja.


title: Tuukka Huumonen

text: Huumonen on maalillaan varma ja hyvin rauhallinen maalivahti. Nopeasti liikkuva Huumonen myös sijoittuu hyvin. Pystyy pitämään tasonsa ottelusta toiseen.


title: Tuukka Huumonen

text:
http://www.finhockey.fi/tulospalvelu/miesten-sarjat/suomi-sarja/
http://www.viikkoset.fi/Urheilu/13479594.html


title: Elements of Life

text: Elements of Life on Tiëston kolmas studioalbumi ja sen ilmestymispäivä oli 6. huhtikuuta 2007. Singleinä albumilta julkaistiin Dance4Life, In the Dark, Break My Fall ja Sweet Things. Elements of Life oli esimerkiksi Alankomaiden ja Kreikan albumilistojen ykkönen ja myi kultaa Belgiassa, Puolassa ja Unkarissa. Suomessa Elements of Life nousi Suomen virallisen listan sijalle 40. Suomen singlelistalla In the Dark oli sijalla kaksi, Dance4Life sijalla kuusi ja Break My Fall sijalla seitsemän. Albumi oli myös vuoden 2008 Grammy-ehdokas kategoriassa paras tanssi/elektroninen musiikki -albumi.


title: Joni Isomäki

text: Joni Isomäki (s. 24. toukokuuta 1985 Kurikka) on suomalainen ex-jääkiekkoilija, joka pelaa nykyisin kaukalopalloa SM-sarjassa lahtelaisessa Flexolahdessa. Isokokoinen Isomäki on pelityyliltään voimahyökkääjä, jonka vahvuuksiin kuuluu voima ja monipuolisuus. Iso koko tekee kuitenkin hänestä melko kankean, eikä Isomäki käytä kokoaan tarpeeksi hyväkseen. Hänen muihin heikkouksiin kuuluu kädet, eikä Isomäki tee kovin paljon tehopisteitä. Hän laukoo oikealta.


title: Joni Isomäki

text: Isomäki on Kurikan Ryhdin kasvatti. Hän pelasi juniorina sittemmin Alavuden Peli-Veikoissa, joista Isomäki siirtyi 18-vuotiaana JYPin A-nuoriin kaudeksi 2003–2004. Hän voitti siellä A-nuorten Suomenmestaruuden vuonna 2006 sekä SM-hopeaa vuonna 2004 ja SM-pronssia vuonna 2005. Isomäki oli viimeisellä A-juniorikaudellaan 2005–2006 runkosarjassa JYPin mestarijoukkueen neljänneksi paras pistemies tehoilla 9+11=20.


title: Joni Isomäki

text: Kaudeksi 2006–2007 Isomäki siirtyi Mestiksen nousijajoukkue Heinolan Kiekkoon. Hän siirtyi samalla opiskelemaan Heinolaan. Huhtikuussa 2008 Isomäki teki 1+1-vuotisen jatkosopimuksen HeKin kanssa. Kesäkuussa 2009 hän käytti sopimuksessaan olleen option. Elokuussa 2010 Isomäki jatkoi sopimustaan taas vuodella. Lokakuussa hän joutui hetkeksi sivuun aivotärähdyksen takia, jonka Isomäki sai KooKoon Olli Julkusen sääntöjen vastaisesta taklauksesta. Julkusen kyynärpää osui häntä korvan ja niskan alueille. Julkunen sai tilanteesta kahden ottelun pelikiellon.


title: Joni Isomäki

text: Huhtikuussa 2011 Isomäki teki taas vuoden mittaisen jatkosopimuksen, mutta HeKi palasi kuitenkin Peliitat-nimeen kaudeksi 2011–2012, joka oli Isomäelle jo kuudes heinolalaisjoukkueen riveissä. Hän pelasi samalla kaudella myös aluksi lainalla SM-liigajoukkue Pelicansissa, jossa Isomäki teki liigadebyyttinsä 29. marraskuuta 2011 vieraissa Espoo Bluesia vastaan. Hän sai ottelussa jääaikaa 7.48 minuuttia ja keräsi myös yhden syöttöpisteen Joonas Jalvannin tekemään maaliin. Isomäki pelasi Pelicansissa seuraavan kerran lainalla 10. tammikuuta 2012, eikä hän palannut tämän jälkeen enää Peliittojen vahvuuteen. Isomäki teki kymmenen Pelicansissa pelatun lainaottelun jälkeen, tammikuun lopulla loppukauden kattavan sopimuksen joukkueen kanssa. Hän pelasi Pelicansissa kaikkiaan 13 runkosarjaottelua tehden kolme syöttöpistettä, mutta ei mahtunut joukkueen kokoonpanoon enää kevään 2012 pudotuspeleissä, eikä Isomäki näin ollen voittanut SM-hopeaa. Toukokuussa hän teki vuoden mittaisen jatkosopimuksen Pelicansin kanssa.


title: Joni Isomäki

text: Kaudella 2012–2013 Isomäki pelasi 19 SM-liigaottelua jääden niissä ilman tehopisteitä. Hän joutui syyskuussa 2012 noin puoleksitoista kuukaudeksi sivuun kämmenmurtuman takia. Isomäki pelasi kauden aikana myös kolme ottelua Peliitoissa, jonne hän palasi taas vuoden mittaisella sopimuksella kaudeksi 2013–2014.


title: Joni Isomäki

text: Isomäki valittiin opiskelijoiden SM-kilpailujen All Stars -kuusikkoon tammikuussa 2007. Hänen kanssaan samaan ylsi myös tuolloin HeKissä pelannut joukkuetoveri Josse Mielonen.


title: Ken Robinson

text: Sir Ken Robinson (s. 4. maaliskuuta 1950) on englantilainen kirjailija, puhuja ja kansainvälinen konsultti. Hän johti Arts in Schools -projektia vuosina 1985–1989 ja toimi taideopetuksen professorina Warwickin yliopistossa vuosina 1989–2001. Ken Robinson aateloitiin vuonna 2003 opetusta edistäneen uransa ansiosta. Sir Ken Robinson tekee yhteistyötä eri maiden valtionhallinnon, yritysten ja kulttuuriorganisaatioiden kanssa.


title: Ken Robinson

text: Robinson syntyi seitsenlapsiseen työläistaustaiseen perheeseen. Hänen vanhempansa ovat James ja Ethel Robinson. Hän kävi koulunsa Liverpoolissa ja Cheshiressa vuosina 1961–1968. Tämän jälkeen hän opiskeli englannin kieltä ja draamaa Leedsin yliopistossa vuosina 1968–1972. Vuonna 1981 hän suoritti tohtorin tutkinnon Lontoon yliopistossa aiheenaan draama ja teatteri koulutuksessa.


title: Ken Robinson

text: Vuosina 1985–1989 Robinson oli johtajana The Arts in School -projektissa, jonka tavoitteena oli kehittää taideopetusta Englannissa ja Walesissa. Projektiin osallistui yli 2000 opettajaa, taiteilijaa ja hallintotyöntekijää verkostossa, joka käsitti yli 300 hanketta ja johon Englannin kansallinen opetussuunnitelma () pohjautui. Noina vuosina Robinson toimi puheenjohtajana Artsworkissa, Yhdistyneen kuningaskunnan nuorten taiteilijoiden kehityspankissa, sekä toimi neuvonantajana Hongkongin esittävien taiteiden akatemiassa.


title: Ken Robinson

text: Robinson toimi Warwickin yliopiston taideopetuksen professorina vuosina 1989-2001 ollen neljä vuotta Taideopetuksen laitoksen johdossa ja koulutustiedekunnan tutkimuskehitysjohtajana. Vuonna 1998 hän johti Britannian luovuuden, koulutuksen ja talouden komissiota, jonka tuloksista hän julkaisi raportin "All Our Futures: Creativity, Culture, and Education". Time-lehti kommentoi artikkelia seuraavasti: "Tämä raportti nostaa esiin tärkeimpiä 2000-luvun yrityksiä koskevia kysymyksiä. Jokaisen toimitusjohtajan ja henkilöstöjohtajan pitäisi paukuttaa sillä pöytään vaatien toimintaa."


title: Ken Robinson

text: Robinson oli keskeinen hahmo luomassa luovan ja taloudellisen kehityksen strategian osana Pohjois-Irlannin rauhanprosessia yhdessä eri alojen ministereiden kanssa. Yhteistyöstä seurasi suunnitelma "Unlocking Creativity". Tämä suunnitelma toteutettiin koko Pohjois-Irlannin alueella. Hän myös toimi mentorina Oklahoman luovuushankkeessa (Oklahoma Creativity Project). Vuonna 1998 hän toimi UK:n Luovan ja Kulttuurisen Koulutuksen Kansallisessa neuvontakomiteassa (National Advisory Committee on Creative and Cultural Education).


title: Ken Robinson

text: Kesäkuussa 2003 Robinson lyötiin ritariksi tunnustuksena saavutuksistaan luovuuden, koulutuksen ja taiteen saralla. Robinson on suosittu puhuja TED-konferensseissa, joissa hän on pitänyt kaksi luovuuden roolia opetuksessa käsittelevää puhetta, joilla on ollut miljoonia katsojia. Vuonna 2005 Robinson nimettiin yhdeksi ”pää-äänistä” (Principal Voices), joka on Time-lehden, Fortunen ja CNN:n yhteinen tunnustus. Vuonna 2010 Kuninkaallinen taideseura (The Royal Society for the encouragement of Arts, Manufacturers and Commerce) teki Robinsonin koulutusparadigmojen muutosta käsittelevästä puheesta animaatioversion. Video on julkaistu YouTube-sivustolla, ja jo ensimmäisen viikon aikana julkistamisen jälkeen se ladattiin katseltavaksi liki puoli miljoonaa kertaa.


title: Ken Robinson

text: Robinson on julkaissut useita kirjoja ja raportteja taiteista ja opetuksesta. Learning Through Drama: Report of The Schools Council Drama Teaching (1977) -raportti on tulos kolmivuotisesta kansallisesta UK Schools Council:in kehityshankkeesta. Robinson oli teoksen The Arts in Schools: Principles, Practice, and Provision (1982) pääkirjoittaja. Teos on nykyisin keskeinen kansainvälisellä taide- ja opetussaralla. Robinson toimitti The Arts and Higher Education -kirjan (1982) ja oli mukana kirjoittamassa muun muassa seuraavia teoksia: The Arts in Further Education (1986), Facing the Future: The Arts and Education in Hong Kong (1998).


title: Ken Robinson

text: Robinsonin vuonna 2001 julkaistua kirjaa Out of Our Minds: Learning to be Creative kuvattiin Director-lehdessä "erittäin mieltä avaavaksi analyysiksi siitä, miksi emme saa ihmisistä irti heidän parastaan tässä muutoksen ajassa". John Cleese arvioi kirjaa sanoen: "Ken Robinson kirjoittaa loistavasti eri tavoista, joilla luovuutta epäarvostetaan ja jätetään huomiotta länsikultturissa ja etenkin opetusjärjestelmissä". The Element: How Finding Your Passion Changes Everything -teoksen julkaisi Penguin-kustantamo tammikuussa 2009. Teos on käännetty kahdellekymmenelle yhdelle kielelle. Kirjassa viitataan kokemukseen, jossa lahjakkuus ja henkilökohtainen intohimo kohtaavat. Robinson väittää, että tällöin tunnemme olevamme omimmillamme, inspiroituneimpia, ja pystymme parhaisiin suorituksiin. Kirja ammentaa luovien taiteilijoiden kuten muusikko Paul McCartneyn, Simpsonien luojan Matt Groeningin, näyttelijä Meg Ryanin ja fyysikko Richard Feynmanin tarinoista tutkiessaan tätä menestyksen paradigmaa.Sir Ken Robinsonin pääargumentti on, että jokaisella on syntyessään valtavasti synnynnäisiä lahjoja/lahjakkuuksia, mutta erilaiset instituutiot, erityisesti koulujärjestelmä, tukahduttaa monet niistä. Tuloksena on taloudellinen ja ihmisyyden tuho.


title: Ken Robinson

text: Sir Ken Robinsonin mukaan ahdasmielinen tietynlaisten akateemisten työtehtävien painottaminen, taiteen, humanististen tieteiden ja liikunnan vähentäminen kouluissa, matematiikan ja luonnontieteiden kuiva opetus, pakkomielteinen yhdenmukainen oppilaiden testaaminen kokein ja tiukat rahoitukselliset paineet opettaa juuri näitä kokeita silmällä pitäen johtavat kohtalokkaaseen oppilaiden ja heidän opettajiensa lahjojen hukkaan heittämiseen.


title: Ken Robinson

text: Katastrofin laajuudesta kertovat huolestuttavat tilastot pääaineen vaihtamisen sekä opintojen keskeyttämisen yleisyydestä. Myös tyytymättömyys, stressin määrä ja reseptilääkkeiden käyttö ovat yleistyneet opiskelijoiden keskuudessa. Jopa kursseilla pysyville ja menestyville opiskelijoille menestymisen säännöt ovat muuttuneet peruuttamattomasti. Tämän osoittaa korkeakoulututkintojen arvon romahdus.


title: Ken Robinson

text: Lahjakkuuden tuhlaus ei ole tietoista, mutta se on järjestelmällistä. Lahjojen tuhlaamista tapahtuu osittain siksi, että Iso-Britanniassa koulutusta hallitsevat järjestelmät perustuvat teollisuuden arvoihin ja vaatimuksiin: lineaarisuuteen, mekaanisuuteen, yhdenmukaisuuteen ja standardointiin. Nämä järjestelmät systemaattisesti nujertavat oivalluskyvyn, luovuuden ja innovaation, joita nykyisin tarvitaan monien sosiaalisten, taloudellisten ja henkisten haasteiden kohtaamisessa. On muodostettava uusi koulukulttuuri, joka hylkää teolliset tuotantoperiaatteet ja ottaa ihmislahjakkuuden paremmin huomioon. Kulttuurinen vallankumous on luonteeltaan globaali, ja sen seuraukset ennustamattomat.


title: Ken Robinson

text: Koulutus on ihmisten kehittämistä, eikä kehitys ole mekaanista tai lineaarista vaan hidasta ja dynaamista. Kuten kaikki elävät oliot, ihmiset menestyvät tietynlaisissa olosuhteissa ja näivettyvät toisenlaisissa. Hyvät opettajat, vanhemmat ja johtajat ymmärtävät tämän, huonot eivät. Ratkaisu on olla tekemättä koulutuksesta yhdenmukaista. Koulutus täytyy räätälöidä jokaisen lapsen ja yhteisön henkilökohtaisiin tarpeisiin vastaavaksi, sanoo Sir Ken Robinson.


title: Ken Robinson

text: Nykyistä korkeakoulujärjestelmää on kritisoinut myös muun muassa yhdysvaltalainen . Hän näkee yhtenä ratkaisuna koulutuksen ja oppimateriaalien avoimuuden. On resurssien ja ajan tuhlausta, että samaa opintomateriaalia tuotetaan eri puolilla maailmaa. Avoimesti jaossa olevat oppimateriaalit vapauttaisivat resurssit parempaan käyttöön.


title: Ken Robinson

text: Suomessa koulutusjärjestelmän kritiikkiä on esittänyt tietokirjailija Jukka "Yucca" Korpela verkkokirjoituksessaan. Hänkin puhuu nykyjärjestelmän tehottomuudesta, oppijoiden erilaisuudesta ja oppimiskeskeisestä ajattelutavasta, johon tulisi pyrkiä. Siinä ei seurata ulkoa-annettua, ennaltamäärättyä järjestystä, vaan oppija määrittelee itse, mitä, miten, miksi ja milloin haluaa opiskella.


title: Nokia X1-00

text: Nokia X1-00 on maaliskuussa 2011 julkaistu kehittyville markkinoille suunnattu matkapuhelinvalmistaja Nokian valmistama matkapuhelin, jonka hintaluokka on noin 35 euroa ilman veroja. Nokia X1-00:ssa on 106 phonin (äänenvoimakkuuden mittayksikkö) kaiutin.


title: Nokia X1

text: Nokia X1 voi tarkoittaa


title: Mojarat

text: Mojarat ("Gerreidae") on ahvenkaloihin kuuluva kalaheimo. Heimon lajeja tavataan trooppisista meristä.


title: Mojarat

text: Mojarien heimo jaetaan lähteestä riippuen 6–8 sukuun, joissa lajeja on yhteensä noin 40. Lajeja ovat esimerkiksi hopeamojara ("Eucinostomus argenteus") ja keltaevämojara ("Gerres cinereus"). Lajit ovat kooltaan pienehköjä, suurin laji "Gerres filamentosus" voi saavuttaa 35 cm:n pituuden. Ruumiinrakenteeltaan ne ovat litteähköjä kaloja, ja niiden ruumis on usein korkeahko. Väriltään ne ovat hopeanharmaita, ja tummemmat suomut voivat muodostaa laikkuja ja raitoja. Selkäevä on etuosastaan korkeampi, ja siinä on pieni lovi. Mojaroiden pyrstöevä on voimakkaasti haarautunut. Kalat voivat työntää leukojaan eteenpäin, ja niiden hampaat ovat pienikokoiset.


title: Mojarat

text: Mojaralajeja tavataan lämpimistä ja lauhkean lämpimistä meristä esimerkiksi Karibianmereltä, Afrikan länsirannikolta sekä Intian ja Australian rannikkoseuduilta. Ne elävät usein lähellä rannikkoa jokien suistoissa ja osa myös makeissa vesissä. Tyypillisesti mojarat eleilevät lähellä hiekka- tai mutapohjaa, meriheinää kasvavilla alueilla sekä mangrovekasvustojen joukossa. Mojarien ravintoa ovat pienet selkärangattomat eläimet, kuten äyriäiset, simpukat ja muut nilviäiset sekä monisukasmadot. Paikoitellen ne ovat hyvinkin erikoistuneita tietynlaiseen ruokavalioon. Mojaralajit ovat hyviä ruokakaloja.


title: Rube Bloom

text: Reuben ”Rube” Bloom (24. huhtikuuta 1902 New York – 30. maaliskuuta 1976 New York) oli yhdysvaltalainen pianisti ja säveltäjä. Hän aloitti uransa vaudeville-pianistina vuonna 1919 ja soitti 1920-luvulla muun muassa Red Nicholsin, Miff Molen, Eddie Langin, Joe Venutin sekä Tommy ja Jimmy Dorseyn kanssa. Lisäksi hän säesti laulajia kuten Annette Hanshaw’ta ja Ethel Watersia ja soitti vuonna 1924 Bix Beiderbecken ja Frankie Trumbauerin kanssa Sioux City Six -yhtyeessä. Hän teki vuosina 1926–1928 yhteensä 23 soolopianonauhoitusta. Vuonna 1930 hän johti Bayou Boys -nimistä yhtyettä, johon kuuluivat muun muassa Benny Goodman ja Adrian Rollini.


title: Rube Bloom

text: Bloom oli pianistina itseoppinut. Hän oli merkittävä ragtime-musiikin säveltäjä ja teki myös runsaasti populaarimusiikkia. Hän voitti vuonna 1928 Victor Recordsin järjestämän lauluntekokilpailun kappaleella ”Song of the Bayou”. Hän työskenteli 1930-luvulla useiden sanoittajien, muun muassa Ted Koehlerin, Harry Rubyn, Martin Smolevin ja Johnny Mercerin kanssa.


title: Rube Bloom

text: Hänen säveltämistään lauluista tunnetuimpiin kuuluvat ”The Man from the South”, ”Truckin’”, ”Give Me the Simple Life”, ”Don’t Worry About Me”, ”Fools Rush In” sekä Duke Ellingtonin myöhemmin levyttämä ”Soliloquy”. Musiikin säveltämisen ja esittämisen lisäksi Bloom kirjoitti useita kirjoja pianonsoitosta.


title: Walter Christaller

text: Walter Christaller (21. huhtikuuta 1893 – 9. maaliskuuta 1969) oli saksalainen maantieteilijä.


title: Walter Christaller

text: Christaller opiskeli kansantaloustiedettä ja maantiedettä ja kuului ensimmäisiin kvantitatiivisia ja tilastollisia menetelmiä soveltaneisiin maantieteilijöihin. Tutkimuksissaan hän keskittyi erityisesti Etelä-Saksan maatalousmaantieteeseen ja kaupunkisuunnitteluun. Päätyössään "Die zentralen Orte in Süddeutschland" (1933) hän kehitti keskus- ja vaikutusalueteorian, joka nousi merkittävään asemaan maantieteellisessä ja aluesuunnitteluun liittyvässä tutkimuksessa etenkin 1960-luvulla.


title: Matti Harkonmäki

text: Matti Harkonmäki (s. 1935 Kouvola) on taiteenkerääjä ja entinen mainosalan yrittäjä. Hänen kokoelmansa on nykyisin Helsingin taidemuseossa.


title: Matti Harkonmäki

text: Harkonmäki opiskeli Helsingin yliopistossa humanistisia aineita, suomen kieltä, estetiikkaa ja nykykansojen kirjallisuutta sekä taidehistoriaa. Hän työskenteli ensin Markkinointi Viherjuurella ja Turkama & Kumppaneilla, kunnes perusti 1971 oman toimiston Harkonmäki Oy:n. Se muistetaan ehkä parhaiten 1980-luvun puolivälissä metsäteollisuusjärjestöille tehdystä kampanjasta "Suomi elää metsästä". Toimisto meni konkurssiin yleisen talouslaman aikana 1991, ja Harkonmäki menetti omaisuutensa.


title: Matti Harkonmäki

text: Harkonmäki maalaa myös itse ja on pitänyt näyttelyitä.


title: All in Good Taste

text: All in Good Taste on vuonna 1981 kuvattu kanadalainen komediaelokuva. Elokuvan pääosia esittävät Jonathan Welsh, Harvey Atkin, Jack Creley, James B. Douglas, Joanne Kirwan-Clarke ja Linda Rennhofer. Jim Carrey tekee elokuvassa cameoroolin alastomana valokuvaajana. Elokuvan on ohjannut Anthony Kramreither.


title: Kultainen vaatepuu

text: Kultainen vaatepuu on suomalainen muotialan palkinto. Tunnuspalkinnon on ideoinut Suomen Messut yhdessä Muoti-Vatevan, Gloria-lehden ja Stockmannin kanssa. Palkinto myönnetään vuosittain suomalaiselle yritykselle tai suunnittelijalle, jonka mallisto on suunniteltu ajan henkeen, on korkealaatuinen niin materiaaleiltaan kuin työnkin puolesta, on toimivuudeltaan ja käyttöominaisuuksiltaan tarkoituksenmukainen, sen hinta-laatu-suhde on hyvä, ja se on vientikelpoisesti kaupallinen. Malliston pitää perustua laatutuotteisiin, joiden kotimaisuusaste on mahdollisimman suuri.


title: Kultainen vaatepuu

text: Palkinto on myönnetty seuraaville yrityksille ja suunnittelijoille:Vuonna 2012 myönnettiin muotoilun juhlavuoden kunniaksi myös erityistunnustuspalkinto Jukka Rintalalle ”pitkästä ja uusiutuvasta taiteilijatyöstä”.


title: Qatargas League

text: Qatargas League on Qatarin jalkapallosarjojen toiseksi korkein sarjataso. Sarjaa on pelattu vuodesta 1996 lähtien ja kaudesta 2013–2014 lähtien siinä pelaa yhteensä kahdeksantoista joukkuetta. Jokainen joukkue kohtaa toisensa kolmesti, jolloin otteluita kertyy joukkuetta kohden 21. Aikaisemmin sarjassa pelasi kahdeksan joukkuetta, jotka kohtasivat toisensa kolme kertaa. Kauden päätteeksi sarjan voittanut joukkue nousee pääsarjaan. Ykkösdivisionaasta ei voi pudota alemmaksi, sillä Qatarissa on vain kaksi sarjatasoa, joista pääsarja on ainut ammattilaissarja. Historian saatossa menestyksekkäin seura on ollut Al-Sailiya neljällä mestaruudella. Kaudella 2008–2009 Qatarin pääsarjaa laajennettiin, jonka vuoksi yksikään joukkue ei pudonnut pääsarjasta. Tämän vuoksi mestaruuden voittanut Al-Jaish pysyi seuraavallakin kaudella Qatarin 1. divisioonassa. Vielä kaudella 2010–2011 sarjassa pelasi kuusi joukkuetta. Kaudeksi 2013–2014 sarjaa laajennettiin, kun Qatarin jalkapalloliitto teki kolmivuotisen sponsorisopimuksen Qatargasin kanssa.


title: Matt Dennis

text: Matthew Loveland ”Matt” Dennis (11. helmikuuta 1914 Seattle – 21. heinäkuuta 2002 Riverside) oli yhdysvaltalainen muusikko ja laulunkirjoittaja.


title: Matt Dennis

text: Dennisin molemmat vanhemmat olivat vaudeville-esiintyjiä. Hän opetteli pianonsoittoa varhaisella iällä ja soitti vuonna 1933 Horace Heidtin yhtyeessä ollessaan vasta 19-vuotias. Hän työskenteli 1930-luvulla laulajana ja pianistina Hollywoodin yökerhoissa. 1940- ja 1950-luvulla hän kirjoitti useita menestyskappaleita Frank Sinatralle toimiessaan Tommy Dorseyn orkesterin säveltäjänä ja sovittajana. Kaikki Dennisin Dorseylle säveltämät kappaleet sanoitti Tom Adair. Dennis sovitti musiikkia myös Glenn Millerin AAF Orchestralle ja nauhoitti 1950-luvulla myös omalla nimellään.


title: Matt Dennis

text: 1960-luvulla Dennis työskenteli yökerhoesiintyjänä ja teki musiikkia radioon ja televisioon. Hän toimi Dick Haymesin radio-ohjelmassa musiikillisena johtajana. Dennis julkaisi kaksi pianonsoiton oppikirjaa, "Introduction to the Blues" ja "You Can Teach Yourself Piano". Hänet valittiin vuonna 2010 Songwriters Hall of Fameen.


title: Jan Špáta

text: Jan Špáta (25. lokakuuta 1932 – 18. elokuuta 2006) on maineikkaimpia tšekkiläisiä dokumentintekijöitä. Yksin ohjaajana hän on tehnyt 107 elokuvaa. Hänen vaimonsa Olga Sommerová ja tyttärensä Olga Špátová ovat myös dokumenttielokuvien ohjaajia.


title: Just Be

text: Just Be on Tiëston toinen studioalbumi ja sen ilmestymispäivä oli 6. huhtikuuta 2004. Singleinä albumilta julkaistiin Traffic, Love Comes Again, Just Be ja Adagio for Strings. Tiësto tunnetaankin yleisesti Samuel Barberin Adagio for Strings -sävellyksestä tehdystä trance-versiosta. Alankomaissa Just Be -albumi oli albumilistan ykkönen ja myi kultaa. Suomen singlelistalla Adagio for Strings ja Love Comes Again olivat molemmat sijalla 12.


title: Jamppa Kääriäinen

text:
Jamppa Kääriäinen on suomalainen laulaja ja lauluntekijä, joka tuli tunnetuksi iisalmelaisen Halavatun papat -huumoriyhtyeen solistina. Hän jätti yhtyeen vuodenvaihteessa 2008/2009 ja julkaisi ensimmäisen sooloalbuminsa "Halluun viihyttee" loppuvuodesta 2010. Albumi sisälsi muiden esittäjien tunnetuksi tekemiä kappaleita savoksi käännettynä. Se oli Suomen virallisella albumilistalla viisi viikkoa, korkeimmillaan sijalla 13. Toinen albumi "Kuumoo kessee" julkaistiin kesällä 2011 ja kolmas albumi "Hyvvee joolua" saman vuoden lopulla.
Halavatun papat -yhtyeen ja soolouran lisäksi hän on ollut jäsenenä myös yhtyeissä Hämyt ja Mulkvist. Hän on myös perustanut JamiJami-nimisen ohjelmapalveluyrityksen.


title: Amore

text: Amore on italialaisen oopperalaulajan Andrea Bocellin albumi vuodelta 2006. Albumi pysyi Suomen virallisen albumilistan kärjessä viikoilla 11–14.


title: Charles Fox (toimittaja)

text: Charles Richard Jeremy Fox (1921–1991) oli englantilainen jazzkirjoittaja ja radiotoimittaja. Hän toimi jazzkriitikkona "New Statesman" -lehdessä ja kirjoitti toisinaan myös "The Guardianiin", "The Sunday Timesiin" ja "The Gramophoneen". Hän toimi 1960-luvun alusta lähtien "Jazz Today" -radio-ohjelman juontajana.


title: Charles Fox (toimittaja)

text: Fox kirjoitti vuonna 1960 kirjan Fats Wallerista. Vuonna 1984 hän julkaisi Max Harrisonin ja Eric Thackerin kanssa jazzmusiikkioppaan "The Essential Jazz Recordings, i: Ragtime to Swing", jossa esiteltiin 250 merkittävää jazznauhoitusta.


title: Taigaleinikki

text: Taigaleinikki ("Ranunculus monophyllus", syn. "R. auricomus" ssp. "sibiricus") on pohjoisessa Euraasiassa tavattava leinikkilaji. Taigaleinikki on apomiktisesti lisääntyvä ryhmälaji, johon kuuluu useita ns. pikkulajeja. Perinteisesti taigaleinikki-ryhmä on käsitelty apomiktisten kevätleinikkien ("R. auricomus") alalajina, mutta nykyään se käsitellään omana lajiryhmänään.


title: Taigaleinikki

text: Monivuotinen taigaleinikki kasvaa 7–35 cm korkeaksi. Varsia on 1–3, ja niiden tyvellä on suomumaisia ja pitkään säilyviä lavattomia lehtituppia. Aluslehtiä on tavallisesti 1–2 kappaletta. Ensimmäisten lehtien lehtilavat ovat muodoltaan munuaismaisia, myöhemmät ovat pöyreähköjä. Lehtilapa on 2–7 cm leveä, kalju, tavallisesti kolmihakoinen tai kolmijakoinen ja leveäliuskainen. Kärkiliuska on hieman kolmiliuskainen. Varsilehtien liuskat ovat 1,5–5 cm pitkiä, tasasoukkia tai suikeita, harvaan kapeahampaisia tai ehytlaitaisia. Kukat sijaitsevat yksittäin varren ja haarojen päissä. Kukkaperä on sileä, kukkapohjus 2–5 mm pitkä ja melko runsaskarvainen. Keltaisessa kukassa on kaksi kehäkiehkuraa. Sekä verhiö että teriö ovat viisilehtisiä, ja toisinaan osa terälehdistä on vaillinaisesti kehittyneitä. Terälehdet ovat 2–12 mm leveitä, ja niissä on mesikuoppa. Taigaleinikki kukkii Suomessa touko-kesäkuussa. Hedelmistössä on harva- tai tiheäkarvaisia pähkylöitä, joissa on 0,6–1,6 mm pitkä ota. Taigaleinikki on myrkyllinen kasvi.


title: Taigaleinikki

text: Ulkoisesti taigaleinikki muistuttaa läheisesti suurempi- ja vankempikokoista kevätlehtoleinikkiä.


title: Taigaleinikki

text: Taigaleinikki kuuluu apomiktisiin leinikkeihin, jotka pystyvät tuottamaan siemeniä ilman hedelmöitystä. Näin syntyvät apomiktiset pikkulajit ovat toisistaan hyvin vaikeasti erotettavissa. Skandinaviassa taigaleinikkien ryhmästä on kuvattu 8 pikkulajia, joista Suomessa tunnetaan 7. Yksi Skandinaviassa tavattavista pikkulajeista on löydetty Oulun Linnasaaresta 1800-luvun lopulla. A. J. Mela kuvasi lajin tieteelle uutena ja antoi sille nimen "Ranunculus nothus".


title: Taigaleinikki

text: Taigaleinikin levinneisyysalue on pohjoinen. Euroopassa sitä tavataan ainoastaan paikoitellen Keski- ja Pohjois-Norjassa ja -Ruotsissa, Pohjois-Suomessa, sekä Venäjän keski- ja pohjoisosissa. Aasian puolella levinneisyysalue ulottuu etelämmäksi ja kattaa koko Siperian aina Tyynellemerelle saakka. Suomessa taigaleinikki on harvinainen pohjoisen laji, jonka levinneisyysalue on hyvin hajanainen. Eteläisimmät esiintymät ovat Oulun korkeudelta, pohjoisimmat Enontekiön ja Inarin eteläosista.


title: Taigaleinikki

text: Taigaleinikkiä esiintyy laidunniityillä, pihakedoilla, lehdoissa, lehtomaisilla paikoilla ja rehevissä korvissa.


title: Superdry

text: Superdry on englantilainen vaatemerkki, jonka tuotteita myydään 157 eri maassa ja Suomessakin merkillä on useita jälleenmyyjiä. Suomen ensimmäinen Superdry-myymälä avattiin 14.10.2011 Helsingissä Kauppakeskus Kluuviin. Superdryn vaatemerkin omistava SuperGroup Plc. listautui Lontoon pörssiin vuonna 2004. Sen liikevaihto vuonna 2010 oli 134,4 miljoonaa puntaa. Yhtiön puheenjohtajana toimii Peter Bamford ja sen kolme päätuotetta ovat Superdry, 77Breed ja SurfCoCalifornia. Pääkonttori sijaitsee tuotteen syntypaikassa Cheltenhamissa, Isossa-Britanniassa.


title: Superdry

text: Superdry valmistaa vaatteita sekä miehille että naisille. Vaatteiden mallit, muodot ja kuviointi ovat sekoitus amerikkalaista vintagea ja japanilaista kirjoitusasua. Superdryn virallisilla sivuilla kerrotaan, että ajatus Superdry-tuotteesta syntyi matkalla Tokioon vuonna 2003.


title: Superdry

text: Vuonna 1985 Julian Dunkerton perusti yrityksen yhdessä entisen yrityskumppaninsa kanssa. Yrityksen nimeksi tuli tuolloin Cult Clothing ja se toimi Cheltenhamissa. Ensimmäinen Superdry-myymälä avattiin Lontoon Covent Gardeniin vuonna 2004. Superdryta ei alussa mainostettu vaan se nousi julkisuuteen ja ostajien suosioon, kun jalkapalloilija David Beckhamin nähtiin käyttävän Superdryn tuotteita.


title: Superdry

text: Superdry on avannut myös liikkeet Britannian isoimpiin yliopistokaupunkeihin.


title: Jokilaaksojen koulutuskuntayhtymä

text: Jokilaaksojen koulutuskuntayhtymä (lyh. JEDU) on Pohjois-Pohjanmaalla Oulun eteläisellä alueella toimiva kuntayhtymä, joka järjestää ammatillisen perus- ja aikuiskoulutuksen lisäksi myös lisä- ja täydennyskoulutusta, valmentavaa koulutusta sekä vankilaopetusta. Jokilaaksojen koulutuskuntayhtymä muodostui kun Kalajokilaakson ja Siika-Pyhäjokialueen koulutuskuntayhtymät yhdistyivät ja se aloitti virallisesti toimintansa 1. tammikuuta 2012. JEDUssa on opiskelijoita noin 4 000. Henkilöstön määrä on noin 480.


title: Jokilaaksojen koulutuskuntayhtymä

text: Kuntayhtymän jäsenkunnat ovat Alavieska, Haapajärvi, Haapavesi, Kalajoki, Kärsämäki, Nivala, Oulainen, Pyhäjärvi, Pyhäntä, Reisjärvi, Sievi, Siikalatva sekä Ylivieska.


title: Scotty Davidson

text: Allan McLean ”Scotty” Davidson (6. maaliskuuta 1892 – 16. kesäkuuta 1915) oli kanadalainen jääkiekkoilija ja sotilas ensimmäisessä maailmansodassa, jonka rintamalla hän myös kaatui.


title: Scotty Davidson

text: Oikeana laitahyökkääjänä pelannut Davidson edusti Toronto Blueshirtsia 1912–1914.


title: Vittorio De Seta

text: Vittorio De Seta (15. lokakuuta 1923 – 28. marraskuuta 2011) oli italialainen elokuvaohjaaja, käsikirjoittaja, kuvaaja ja tuottaja. Hän kuului 1960-luvun italialaisen elokuvan merkittäviin realisteihin.


title: Vittorio De Seta

text: De Seta syntyi Palermossa 1923. Hän muutti Roomaan, missä opiskeli elokuvataidetta. Hän teki ensimmäiset elokuvansa 1950-luvulla, kun hän kuvasi lyhyitä dokumentteja Sisiliasta, Sardiniasta ja Calabriasta. Hän ohjasi ne vuosina 1954–1959, ja niiden kohteena olivat alueen köyhimmät ihmiset. De Setan kymmenen lyhytdokumentin ominaispiirteisiin kuuluivat selostustekstin puuttuminen, rauhallinen tunnelma ja taidokas värienkäyttö. Liparisaarista tehty "Isole di fuoco" palkittiin 1955 parhaan lyhytdokumentin palkinnolla Cannesin elokuvajuhlilla.


title: Vittorio De Seta

text: De Setan ensimmäinen pitkä näytelmäelokuva oli 1961 valmistunut "Vuoriston rosvot". Se kertoo varkaaksi ja murhamieheksi epäillyn paimenen pakomatkasta Sardinian vuoristoissa. Elokuvan käsikirjoitti De Setan vaimo Vera Gherarducci. Elokuva palkittiin Venetsian elokuvajuhlilla parhaana debyyttielokuvana, ja se sai parhaan kuvauksen Nastro d'Argenton. De Setan ensimmäisen elokuvan pääosissa oli oikeita sardinialaisia, mutta hänen toisessa elokuvassa "Un uomo a metà" esiintyivät muun muassa Jacques Perrin ja Ilaria Occhini.


title: Vittorio De Seta

text: De Seta ohjasi Ranskassa 1969 elokuvan "L’invitata". Sen jälkeen hän palasi Italiaan ja ohjasi RAIlle neliosaisen minisarjan "Opettajan päiväkirja", joka perustui Albino Bernardinin omaelämäkertaan. De Seta teki lopulta 1980-luvulla RAIlle useita televisiodokumentteja. Hän palasi vielä näytelmäelokuvien pariin 2000-luvulla, kun vuonna 2006 valmistui "Lettere dal Sahara".


title: Vittorio De Seta

text: De Seta kuoli Sellia Marinassa marraskuussa 2011.


title: Atelier Torbjörn Tillander

text: Atelier Torbjörn Tillander on suomalainen korunvalmistusyritys ja koruliike. Se sijaitsee Helsingissä Kluuvikadulla. Toinen liike on Pakkahuoneenkadulla Oulussa.


title: Atelier Torbjörn Tillander

text: Yrityksen toimitusjohtaja Tina Tillanderin isoisän isoisä Aleksander E. Tillander perusti liikkeen Pietariin 1860. Hänen perustamansa yritys, Oy Tillander Ab, toimii nykyään Turussa ja keskittyy korujen valmistukseen. Hänen pojanpoikansa Torbjörn Tillander perusti oman liikkeen Helsinkiin 1960.


title: Atelier Torbjörn Tillander

text: Tina Tillander on opiskellut helmien asiantuntijaksi Japanissa ja gemmologiksi Saksassa, Suomessa hän on saanut kultasepän koulutuksen. Tina Tillander on Suomen kultaseppien liiton hallituksen jäsen.


title: Atelier Torbjörn Tillander

text: Yrityksen korut tehdään pääosin käsityönä. Yrityksen kultaseppä Rauno Tynkkynen on valittu vuonna 2008 Vuoden Kultasepäksi. Hän toimii myös kouluttajana Lahden käsi- ja taideteollisuusoppilaitoksessa.


title: Atelier Torbjörn Tillander

text: Yrityksen mainossarja valittiin vuonna 2008 toiseksi Vuoden aikakauslehtimainokseksi.


title: Hans Kundt

text: Hans Kundt (28. helmikuuta 1869 Neu Strelitz, Mecklenburg – 30. elokuuta 1939 Lugano, Sveitsi) oli saksalainen upseeri, joka komensi Bolivian asevoimia Chacon sodan alkuvaiheessa.


title: Hans Kundt

text: Kundt saapui Boliviaan vuonna 1911 majurin arvoisena saksalaisen sotilasneuvonantajalähetystön päällikkönä. Ensimmäisessä maailmansodassa Kundt palveli Saksan itärintamalla yleten kenraalimajuriksi. Sodan jälkeen hän palasi Boliviaan palvellen vuosina 1921–1926 asevoimien yleisesikuntapäällikkönä. Vuonna 1927 hän oli Bolivian puolustusministeri. Sekaantuminen poliittisiin vehkeilyihin johti siihen, että Kundt karkotettiin Boliviasta vuonna 1930. Tämän jälkeen Kundt palveli Chilen armeijassa kouluttajana ja suunnittelijana, kunnes hänet vuonna 1932 kutsuttiin takaisin Boliviaan hieman ennen sodan puhkeamista. Sodan alussa hän komensi Bolivian asevoimia. Kundtin sodanjohdossa oli puutteita, ja häntä pidettiin syyllisenä Bolivian armeijan joulukuussa 1933 kärsimiin raskaisiin takaiskuihin. Hänet erotettiin armeijasta, ja hän palasi Saksaan 1934.


title: Anime International Company

text: Anime International Company (lyh. AIC) on japanilainen animaatiostudio ja yhtiö, jonka keskuspaikka sijaitsee Nerimassa, Tokiossa. Studio perustettiin 15.7.1982. Lähinnä maansa sisäisen kulutukseen tehtyjen animaatioiden lisäksi yhtiö on osallistunut myös muiden sarjojen, kuten länsimaisen Tarkastaja Gadgetin tekemiseen.


title: José Enrique

text: José Enrique Sánchez Díaz (s. 23. tammikuuta 1986 Valencia, Espanja) on espanjalainen jalkapalloilija. Hän pelasi kotimaansa seurojen lisäksi Englannissa Newcastlen ja Liverpoolin joukkueissa. Enrique oli pelipaikaltaan vasen laitapuolustaja.


title: José Enrique

text: José Enrique aloitti jalkapalloilu-uransa valencialaisseura Levante Unión Deportivasta, josta hän siirtyi yhden seuran reservijoukkueessa pelatun kauden (2004–2005) jälkeen kaupungin suurseura Valencia Club de Fútboliin. José Enrique ei kuitenkaan jäänyt Valenciaan vaan hänet lainattiin vuoden sopimuksella Celta Vigoon. Lainasopimuksen päätyttyä hän siirtyi Villarreal Club de Fútboliin, jota hän edusti seuraavan kauden 2006–2007, jonka jälkeen matka jatkui Englantiin.


title: José Enrique

text: 6. elokuuta 2007 englantilaisseura Newcastle United vahvisti hankkineensa José Enriquen riveihinsä 4,2 miljoonan punnan siirtosummalla. Hän allekirjoitti joukkueen kanssa viisivuotisen sopimuksen. Ensimmäisen kautensa aikana hän pelasi yhteensä 23 sarjaottelua, kolme ottelua FA Cupissa ja kaksi ottelua liigacupissa. José Enrique teki ensimmäisen maalinsa joukkueessa 29. maaliskuuta 2009 ottelussa Nottingham Forestia vastaan.


title: José Enrique

text: 12. elokuuta 2011 José Enrique siirtyi seitsemän miljoonan euron siirtokorvauksella Liverpooliin läpäistyään seuran lääkärintarkastuksen. Jo seuraavana päivänä 13. elokuuta 2011 José Enrique pääsi tositoimiin, kun hän teki ensiesiintymisensä liverpoolilaisseurassa sarjakauden avausottelussa Sunderlandia vastaan.


title: Nasir Muhammad al-Ahmad al-Sabah

text: Nasir Muhammad al-Ahmad al-Sabah (, s. 11. helmikuuta 1940) on kuwaitilainen poliitikko, joka on toiminut Kuwaitin pääministerinä vuodesta 2006. Sheikki Sabah al-Ahmad al-Jabir al-Sabah nimitti hänet pääministeriksi 7. helmikuuta 2006. Muhammad al-Ahmad al-Sabah jätti hallituksen eronpyynnön 28. marraskuuta 2011.


title: When You Wish Upon a Star

text: ”When You Wish Upon a Star” on musiikkikappale vuoden 1940 piirroselokuvasta "Pinocchio". Sen sävelsi Leigh Harline ja sanoitti englanniksi Ned Washington. Kappaleen esitti Samu Sirkan roolissa laulaja ja ääninäyttelijä Cliff Edwards. Kappale palkittiin parhaan laulun Oscar-palkinnolla ja elokuva sai lisäksi parhaan musiikin Oscar-palkinnon. Siitä tuli Disney-studion epävirallinen tunnuskappale.


title: When You Wish Upon a Star

text: Suomessa kappale on tullut tunnetuksi erityisesti siitä, että se esitetään vuosittain televisiossa aina joulun aikaan esitettävässä "Samu Sirkan joulutervehdys" -ohjelmassa. Samu Sirkan joulutervehdystä on esitetty katkeamatta television jouluohjelmistossa jo vuosikymmenten ajan.


title: When You Wish Upon a Star

text: Instrumentaalinen versio laulun alkutahdeista kuullaan myös Walt Disney Pictures -tuotantoyhtiön alkutunnuksen taustalla. Tunnusta käytettiin ensi kerran vuonna 1985 valmistuneessa elokuvassa "Hiidenpata".


title: When You Wish Upon a Star

text: Suomeksi kappale on käännetty nimille ”Siellä tähti kaunein on” (san. Ilta Koskimies) ja ”Tähti toiveen toteuttaa” (san. Pekka Lehtosaari).


title: Näääk

text: Näääk (oik. Matar Henrikki Samba) (s. 29. maaliskuuta 1983 Tukholma) on ruotsinsuomalainen räp-muusikko. Hänen äitinsä on suomalainen ja isänsä gambialainen. Näääk kasvoi Rinkebyssä, mutta muutti lukion käytyään Gullmarsplaniin.


title: Näääk

text: Hän julkaisi debyyttialbuminsa 21. lokakuuta 2009 ja esiintyi Siesta!-festareilla vuonna 2010.


title: Näääk

text: Näääkin kaveri halusi tietää suomen kielen sanasta neekeri ja kaveri kirjoitti sanan kuulonsa perustella muotoon N-ä-ä-ä-Kerri


title: James Wilson (juoksija)

text: James Wilson (2. lokakuuta 1891 – 1973 Lontoo) oli skottilainen kestävyysjuoksija.


title: James Wilson (juoksija)

text: James Wilson voitti Skotlannin mestaruuksia 4 maililla 1914-20 ja 10 maililla 1920, mutta ei koskaan juossut AAA:n mestaruuskisoissa. Hänen suurin saavutuksensa radalla oli 10 000 metriä vuoden 1920 olympialaisissa, kun hän jäi Paavo Nurmen ja Joseph Guillemotin jälkeen kolmannelle sijalle, vain viiden sekunnin päässä voittajasta. Wilsonin aika oli 31,50,8. Wilson teki myös hyviä tuloksia maastojuoksussa ja voitti Brittein saarten mestaruuden pian ainoan Skotlannin mestaruutensa jatkoksi vuonna 1920. Hän edusti Skotlantia neljästi (1920 - 21, 1924-25) kansainvälisessä kilpailussa. Vuoden 1920 olympialaisten maastojuoksussa hän henkilökohtaisessa kilpailussa sijoittui neljänneksi ja johti Britannian joukkueen toiseksi joukkuekilpailussa. Hopealla ja pronssillaan hän on yksi Skotlannin menestyneimmistä olympiaurheilijoista. Ammatiltaan Wilson oli koneinsinööri.


title: James Wilson (juoksija)

text: Henkilökohtaiset Ennätykset:


title: Maïwenn

text: Maïwenn (Maïwenn Le Besco, s. 17. huhtikuuta 1976 Les Lilas, Île-de-France) on ranskalainen näyttelijä ja elokuvaohjaaja.


title: Copper Mountain

text: Copper Mountain on vuonna 1983 kuvattu komediaelokuva. Elokuvan pääosia esittävät Jim Carrey, Alan Thicke, Richard Gautier, Ziggy Lorenc, Rod Hebron, Jean Laplac ja Randi Brooks. Elokuvan on ohjannut David Mitchell.


title: HMS Ehrensköld

text: HMS Ehrensköld (runkonumerot 11, 1, 21 ja 71) oli Ruotsin laivaston Ehrensköld-luokan hävittäjä.


title: HMS Ehrensköld

text: Toisen maailmansodan aikana alus valvoi Ruotsin puolueettomuutta. Sodan jälkeen alus muutettiin sukellusveneentorjuntatehtäviin, jolloin se aseistettiin neljällä 40 millimetrin ja yhdellä 20 millimetrin tykillä sekä sukellusveneentorjuntaheittimin. Ainoastaan etukannen 120 millimetrin tykki säilytettiin. Torpedoputket poistettiin ja verkkorakenteinen masto asennettiin.


title: HMS Ehrensköld

text: Alus poistettiin palveluksesta 1. huhtikuuta 1963, jonka jälkeen sitä käytettiin maalilaivana. Hylky romutettiin 1974.


title: Muki (albumi)

text: Muki (ZR-03) on Transkaakko-yhtyeen ensimmäinen julkaisu.


title: Arpi (albumi)

text: Arpi (POPCD99005) on Transkaakko-yhtyeen toinen julkaisu.


title: HMS Nordenskjöld

text: HMS Nordenskjöld (runkonumerot 12, 2, 22 ja 72) oli Ruotsin laivaston Ehrensköld-luokan hävittäjä.


title: HMS Nordenskjöld

text: Alus tilattiin Göteborgista Götaverken AB:lta. Sen köli laskettiin 1924 ja alus laskettiin vesille 19. kesäkuuta 1926. Alus liitettiin laivastoon 27. syyskuuta 1927.


title: HMS Nordenskjöld

text: Toisen maailmansodan aikana alus valvoi Ruotsin puolueettomuutta. Saksan vallattua Tanskan ja Norjan tuli Ruotsille tärkeäksi öljynsaannin turvaaminen. Diplomaattisten toimien seurauksena saatiin tilattua vuoden 1940 kesällä 15 000 tonnin öljylasti, jota kuljetti ruotsalainen tankkeri "MT Sveadrott". "HMS Nordenskjöld" ja apuristeilijä "Waria" lähtivät 1. syyskuuta Göteborgista kohdatakseen tankkerin Shetlannin vesillä. Alukset tankattiin Kristiansandissa, josta ne jatkoivat matkaansa tiistaina 3. syyskuuta saksalaisen luotsialuksen opastamana. "Warialla" oli paravaanit ulkona ja "Nordenskjöld" seurasi tarkasti edellä menevän aluksen vanavedessä. Alusten yli lensi aluksi runsaasti Saksan ilmavoimien koneita ja Pohjanmerellä Britannian kuninkaallisten ilmavoimien koneita. Torstaina 5. syyskuuta saattajat saivat radioyhteyden tankkeriin ja hieman ennen puoltayötä alukset kohtasivat. Paluumatkalla alukset vierailivat jälleen Kristiansandissa, jossa niiden tankit täytettiin. Maanantaina 9. syyskuuta saattue saapui Götajoen suulle.


title: HMS Nordenskjöld

text: Sodan jälkeen alus muutettiin sukellusveneentorjuntatehtäviin, jolloin se aseistettiin neljällä 40 millimetrin ja yhdellä 20 millimetrin tykillä sekä sukellusveneentorjuntaheittimin. Ainoastaan etukannen 120 millimetrin tykki säilytettiin. Torpedoputket poistettiin ja verkkorakenteinen masto asennettiin.


title: HMS Nordenskjöld

text: Alus poistettiin palveluksesta 1. huhtikuuta 1963, jonka jälkeen sitä käytettiin maalilaivana. Hylky myytiin 1964 ja se romutettiin Göteborgissa.


title: Kiveen veistetty

text: Kiveen veistetty (ZR-06) on Transkaakko-yhtyeen kokeellisia ääniä ja ei-kokeellisia kappaleita sisältävä albumi, joka on omistettu Lauri Nautelalle (1914-1998). Suurin osa albumin musiikista on alun perin tehty Liedon Nautelankosken museon kivikautta ja kyläelämää kuvaavia näyttelyitä varten.


title: Uuni (albumi)

text: Uuni (ZR-14) on Transkaakko-yhtyeen vuosien 2000-2003 aikana äänittämä albumi.


title: Timo Tyrväinen

text: Timo Tyrväinen (s. 2. elokuuta 1951 Helsinki) on kansantaloustieteilijä ja muusikko, koulutukseltaan valtiotieteen tohtori. Hän oli Aktian pääekonomisti helmikuuhun 2014 saakka ja nykyisin Aktian johtava neuvonantaja. Lisäksi Tyrväinen on Taloustieteellisen yhdistyksen puheenjohtaja. Tyrväinen lukeutuu monine TV- ja muine mediaesiintymisineen Suomen tunnetuimpiin ekonomisteihin.


title: Timo Tyrväinen

text: Tyrväisen isä oli oopperalaulaja Veikko Tyrväinen. Timo Tyrväinen opiskeli Helsingin konservatoriossa 1970-luvulla pääaineenaan laulu ja sivuaineena klassinen kitara. Tyrväinen perusti vuonna 1975 vaimonsa Anja Tyrväisen kanssa lauluyhtyeen Taljanka. Se on julkaissut 11 albumia, joilla on suuri joukko Tyrväisen sanoituksia, sävellyksiä ja sovituksia.


title: Timo Tyrväinen

text: Tyrväinen työskenteli Aktia-pankin pääekonomistina vuosina 1998–2014. Sitä ennen hän toimi Suomen Pankissa vuodesta 1975, OECD:ssa Pariisissa 1982–1983 ja 1993–1994, London School of Economicsissa 1989 ja Espanjan keskuspankissa 1997–1998.


title: Timo Tyrväinen

text: Timo Tyrväinen on jäsenenä eurooppalaisten pääekonomistien ryhmässä (European Council of Economists) ja amerikkalaisessa NABE:ssa (National Association for Business Economics). Taloustieteellisen yhdistyksen puheenjohtajana hän toimi 2009–2010.


title: Timo Tyrväinen

text: Tyrväinen on luennoinut mm. Sitran, LIFIMin, Helsingin kauppakorkeakoulun ja Oulun yliopiston johtajakoulutusohjelmissa.


title: Versosurma

text: Versosurma on lähinnä männyllä esiintyvä kasvitauti, mutta sitä tavataan myös kuusella. Taudin aiheuttaa surmakka-niminen sieni, jota on kahta eri tyyppiä. Yleensä tauti tappaa männyn kasvaimia latvuksen alaosassa ja aiheuttaa elävän latvuksen supistumista, mutta surmakan toinen muoto aloittaa tuhonsa myös puun latvasta.


title: Versosurma

text: Surmakan itiöt leviävät sateisella säällä. Versosurmaepidemiat lähtevätkin liikkeelle kylminä ja sateisina kasvukausina. Epidemiat voivat aiheuttaa männiköissä suuria kasvutappioita, vajaatuottoisuutta ja pahimmillaan jopa metsiköiden tuhoutumista. Taimitarhoilla taudista on haittaa männyntaimien kasvatukselle, ja versosurma on ajoittain haitannut männyn viljelyä. Kuusella tauti esiintyy lievempänä kuin männyllä.


title: Versosurma

text: Kylmillä ja kosteilla kasvupaikoilla versosurman tautiriski on suurin. Männyn kestävyyteen vaikuttaa viljelymateriaalin alkuperä: tuhoriski kasvaa siirrettäessä eteläistä alkuperää pohjoiseen. Jos taimikossa tavataan versosurmaa, niin sairastuneet puut on syytä poistaa, ja taimikkoa kannattaa muutoinkin harventaa.


title: Kirjanpainaja

text: Kirjanpainaja ("Ips typographus") on noin puolen sentin mittainen kaarnakuoriainen. Se on taloudellisesti merkittävin kuusta vioittava runkotuholainen. Tuulenkaadoissa ja heikentyneissä pystypuissa lisääntyvät kirjanpainajat parveilevat touko-kesäkuussa, jolloin koiraat iskeytyvät puun paksun kaarnan alle ja houkuttelevat paikalle naaraita. Naaraat kaivertavat emokäytävänsä ja laskevat munat käytävän reunoille. Munista kuoriutuu toukkia, jotka nakertavat käytäviä ja lopulta koteloituvat. Koteloista kuoriutuvat aikuiset kirjanpainajat.


title: Kirjanpainaja

text: Kirjanpainajat saavat aikaan puiden nestevirtausten katkeamisen ja siten puiden heikkenemisen. Jos syömäkuvioita on laajasti puun rungon ympäri asti, puut kuolevat. Kirjanpainajien mukana puihin tulee myös sinistäjäsieniä, jotka osallistuvat yhdessä hyönteisen kanssa puun tappamiseen.


title: Kirjanpainaja

text: Keskeinen kirjanpainajien torjuntakeino on tuoreen, kuorellisen kuusipuutavaran ja tuulenkaatojen kuljettaminen metsästä pois ajoissa ennen hyönteisten lisääntymistä. Ellei puiden poistaminen ole mahdollista tulisi puutavara käsitellä kasvinsuojeluaineilla tai kuoria, peittää tai sadettaa kahden kuukauden ajan kesäkuun alusta lukien.


title: Kirjanpainaja

text: Kirjanpainajien saalistajia luonnossa ovat ainakin seuraavat: kennovaleskorpioni ("Chernes cimicoides"), Epuraea pygmaea, Medetera breviseta, Medetera dendrobaena, Medetera signaticornis, Nemosoma elongatum, kaitapehkiäinen ("Nemozoma elongatum"), hukkakartukas ("Nudobius lentus"), aitoliskokuntikas ("Quedius plagiatus"), havukaarniainen ("Rhizophagus dispar"), ruostekaarniainen ("Rhizophagus ferrugineus"), kämäräpihkalude ("Scoloposcelis pulchella") ja isomuurahaiskuoriainen ("Thanasimus formicarius").


title: Ammattikasvatuksen historia Suomessa

text: Tämän artikkelin aiheena on ammattikasvatuksen historia Suomessa.


title: Ammattikasvatuksen historia Suomessa

text: Ammattilaiseksi kasvaminen tapahtui 1600-luvulta ainakin 1800-luvun alkuun asti täysin käytännön työelämässä. Usein ammatti periytyi isältä pojalle. Perinteisiä käsityöläisammatteja olivat mm. suutari, räätäli, kultaseppä ja kirvesmies. Myös tulevat kauppiaat hankkivat ammattitaitonsa työhön tutustuen kauppiastalouksissa.


title: Ammattikasvatuksen historia Suomessa

text: Maaseudulla ei käsityöläisten ammattitaidosta ollut määräyksiä, mutta kaupungin käsityöläiseksi pääsi vain mestarin ohjauksessa tämän taloudessa. Uusi tulokas aloitti opintonsa oppipoikana, keskimäärin 19-vuotiaana. 4–5 vuotta opiskeltuaan oppipoika saattoi antaa työnäytteen eli kisällinäytteen taidoistaan, jonka hyväksynnän jällkeen hän sai kisällin arvonimen.


title: Ammattikasvatuksen historia Suomessa

text:
Tämän jälkeen kisällin tuli opiskella vähintään kolmen vuoden ajan ennen mestarinäytteen antamista. Joillakin aloilla ammatinoppimiseen vaadittiin kisällivaellusta eli toimimista useamman mestarin opissa monipuolisten ammatillisten taitojen hankkimiseksi.
Läheskään kaikki eivät opiskelleet mestareiksi asti vaan noin puolet ammatinharjoittajista jäi kisälleiksi.


title: Ammattikasvatuksen historia Suomessa

text: Mestariksi eli itsenäiseksi ammatinharjoittajaksi pääsi suorittamalla mestarinäytteen, jonka ammattikunnan täytyi hyväksyä ja katsoa, että kaupungissa oli tilaa uudelle mestarille.Suomeen haluttiin kehittää elinkeinoja ymmärtävää virkamieskuntaa ja maatalouden neuvontatoimintaa, vaihtoehtona uskonnollisesti ja akateemisesti kasvatetulle eliitille. Ammattikasvatus alkoi kehittyä omaan erityiseen suuntaansa 1800-luvulta lähtien. Perinteinen ammattikuntapohjainen oppilaskasvatus ja elinkeinoelämän käynnistämä ammattikasvatus alkoi vähitellen muuttua yhteiskunnan kustantamiksi, valtion ohjaamiksi ja kontrolloimiksi koulumaisiksi järjestelmiksi. 1800-luvun alkupuolella syntyivät ensimmäiset sunnuntaikoulut, kauppakoulut, tekniset reaalikoulut ja maanviljelyskoulut. 1800-luvulla jotkin teollisuushallituksen tarkastajat totesivat, että on välttämätöntä erottaa ammatillisesti suuntautunut kasvatus ja yleissivistävä kasvatus toisistaan.


title: Ammattikasvatuksen historia Suomessa

text: Ammattikasvatuksen pioneerivaihetta elettiin 1820–1830-luvuilta aina 1860–70-luvuille. Maaseudun käsityöläisten ammattitaidosta ei ollut mitään määräyksiä, mutta kaupunkien käsityöläiseksi esim. suutariksi, räätäliksi, kultasepäksi, kirvesmieheksi, muurariksi tai verankutojaksi pääsi keskiaikaiseen tapaan mestarin ohjauksessa ja taloudessa ensin oppipojasta kisälliksi ja kisällistä lopulta mestariksi. Koulutetun hoitohenkilökunnan tarve tuli Suomessa ajankohtaiseksi ensin maaseudulla ja sittemmin taajamien hoitolaitoksissa. Kätilöt, diakonissat ja kiertävät sairaanhoitajat olivat ensimmäisiä koulutettuja naisammattilaisia. Miesten institutionaalisen ammattikasvatuksen varhaisin alue, merenkulkualan koulutus alkoi Suomessa 1813 kolmessa oppilaitoksessa ja liittyi läheisesti kauppiaskoulutukseen, sillä alusten päälliköt harjoittivat kauppaa ulkomaan satamissa käydessään.


title: Ammattikasvatuksen historia Suomessa

text: 1840–1880 oli perinteisen käsityöläisyyden elpymisen aikaa. Talouden vapauttaminen lisäsi maaseudun käsityön ja teollisuuden merkitystä. Maaseudun omavaraisuus ja epämuodollisen oppimisperinteen jakaminen oli kuitenkin käsityössä ja teollisuudessa vallitsevaa. 1880–1910 teollisuus-Suomen ohjelma voimistui. Suomeen alettiin rakentaa teollista infrasstruktuuria. Rauta- ja maanteiden, vesivoiman sekä sähköistämisen rakentamiseen tarvittiin ammattitaitoista työvoimaa. Töitä alettiin ammatillistaa sekä työnjaollisia hierarkioita oikeuttaa koulutuksella.1900-luvun alussa maatalouden modernisointiin kuului isäntien ja emäntien koulutusta ja työtehovalistusta. Tällöin perustettiin myös komiteoita suunnittelemaan ammattikasvatusta, koska tarvittiin lisää ammattimiehiä. Lisäksi tyttöjen ammattikoulutuksesta käytiin keskustelua. 1910-luvulla perustettiin myös ensimmäiset teknilliset opistot Suomeen.


title: Ammattikasvatuksen historia Suomessa

text: 1917–1918 Suomen itsenäistymisen ja kansalaissodan aikaan Suomi-ohjelmien sisäiset ja keskinäiset ristiriidat kärjistyivät ja hyvinvointi-Suomen ohjelma itsenäistyi. Ammattikasvatuksen taustalla oli luotettavan ydintyövoiman kouluttaminen. Lisäksi työvoimien luokittelut ja hierarkiat olivat tärkeitä. Tämän vuoksi 1920-luvulla työnantajajärjestöt ryhtyivät järjestämään työnjohtajakursseja ja useat työnantajat ja yritykset perustivat ammattioppilaitoksia, jotka olivat lähes kaikki pojille tarkoitettuja käsityön ja teollisuuden ammattitaidon edistämiseen tarkoitettuja laitoksia. Tytöt sijoittuivat pääasiassa valmistaviin ammattikouluihin, joissa valmisteltiin tyttöjä perheenemännyyteen ja kodinhoitamiseen. Sama tehtävä oli myös kansakoulua seuraavilla 1–2-vuotisilla jatkokouluilla, jotka olivat alussa lähinnä tyttöjen kouluja. Jatko-opetuksen syntymisellä oli yhteys ajankohtaan, jolloin yhteiskunnallista integraatiota korostettiin sisäisesti vahvan kansallisvaltion rakentamiseksi. 1920-luvulla ammattikasvatus alkoi laajentua, mutta ongelmia tuotti sen liittäminen muuhun koulujärjestelmään. 1923 säädettiin oppisopimuslaki, jonka perusteella kaikkien oppisopimuskoulutuksessa olevien täytyi opiskella iltaisin yleisissä ammattikouluissa.


title: Ammattikasvatuksen historia Suomessa

text: 1930-luvulla yliopisto-opiskelijoiden osuus oli kasvanut niin suureksi, että puhuttiin ylioppilastulvasta. Tämän vuoksi perustettiin 1934 ylioppilastulvan vastustamiskomitea, jonka tehtävänä oli puhua ammatillisen koulutuksen laajentamisen puolesta. Ammattiopetuksen laajeneminen käynnistyi voimakkaasti vasta toisen maailmansodan jälkeen. Sotakorvaukset ja jälleenrakennus vauhdittivat varsinkin metalliteollisuutta ja siihen liittyvää koulutusta. Useat ammattikoulut onkin perustettu 1950–1960-luvuilla. Yhteiskunta koostui rationalisoitavista tehtävistä, jotka kuului järjestää tiedon hallintaan perustuvaksi hierarkkiseksi työnjaoksi. Työ myös ammatillistui ja ammattiyhdistykset aktivoituivat erityisesti suurteollisuudessa ja julkisissa töissä.


title: Ammattikasvatuksen historia Suomessa

text: Suomalainen yhteiskunta alkoi muuttua 1960-luvulla. Teollisuus- ja palveluelinkeinojen osuus kasvoi koko ajan. Maatalous koneellistui ja vapautti työvoimaa. Ihmiset alkoivat hakeutua Etelä-Suomen kaupunkeihin ja moni suuntasi myös ulkomaille, erityisesti Ruotsiin. Uusista kasvatus- ja koulutusarvoista keskusteltiin kulttuuriradikalismin voimistumisen seurauksena. Myös toisen maailmansodan jälkeinen sotakorvausten maksaminen vaikutti ammatillisen koulutuksen laajenemiseen. Meritokraattinen koulutus- ja työvoimapolitiikka oli vallitseva eetos 1960- ja 70-luvuilla. Tavoitteena oli tietopuolisen opetuksen lisääminen. Näillä kaikilla tekijöillä oli vaikutusta ammatillisen koulutuksen kehittämiseen.


title: Ammattikasvatuksen historia Suomessa

text: 1950-luvulla alettiin pohtia suomalaisen koulujärjestelmän kokonaisuudistusta. 1960-luvulla luotiin suomalainen yhtenäiskoulujärjestelmä, jonka mukainen yhdeksän vuoden mittainen peruskoulutus antaisin hyvän perustan ammatinvalinnalle.


title: Ammattikasvatuksen historia Suomessa

text: 1960-luvun mietinnöt konkretisoituivat 1970-luvulla. Yleissivistävän koulutuksen ohella myös ammatillinen koulutus kiinnosti koulutussuunnittelijoita. Keskiasteen koulutuksen ongelmana pidettiin 1970-luvulla yleissivistävän ja ammatillisen koulutuksen erillisyyttä. Ongelmana nähtiin myös ylioppilaiden määrän kasvun vaikutukset ylioppilastutkintoa suorittamattomien opiskelumahdollisuuksiin sekä ammatillisen koulutuksen arvostukseen. Ammatillisen koulutuksen yleissivistävyyttä haluttiin lisätä. Ammattikoulutuksesta haluttiin lukion kanssa kilpailukykyinen väylä, josta voisi jatkaa korkeakouluopintoihin, ottaen huomioon työelämän asettamat vaatimukset ja niissä tapahtuvat muutokset. Ammatillisen koulutuksen tavoitteena oli ammattitaito, sen ylläpitäminen ja laaja-alaistaminen. Valtioneuvosto teki asiasta periaatepäätöksen 1974, joka vahvistettiin lailla 1978.


title: Ammattikasvatuksen historia Suomessa

text: Ammattikasvatusneuvosto oli vuonna 1947 hyväksynyt ammattikasvatuksen kehittämisen 10-vuotissuunnitelman. Vuonna 1958 vahvistettu laki ammattioppilaitoksista vahvisti osan suunnitelman tavoitteista. Suunnitelman päätavoitteet olivat:Monet näistä tavoitteista toimeenpantiin 1960-luvulla. Koulutuksen järjestämisellä pyrittiin myös nostamaan ammattikuntien arvostusta. Myös ammatillisen koulutuksen hallinnossa tapahtui kehitystä ja uudistuksia. Ammatillisen koulutuksen valvonta siirtyi tiukasti valtiolle.


title: Ammattikasvatuksen historia Suomessa

text: Kauppaoppilaitosten määrä ja sen myötä oppilasmäärä lisääntyivät voimakkaasti 1960-luvulla. 1960-luku oli myös teknillisen ammatillisen koulutuksen voimakkaan kasvun aikaa. 60-luvulla perustettiin yhdeksän uutta teknillistä oppilaitosta ja oppilaiden määrä yli kaksinkertaistui. Suuret ikäluokat, tietoisuus koulutuksesta, tihentynyt oppilaitosverkosto, arvostus, ylioppilaiden kiinnostus ja yleissivistävän koulutuksen tasonnousu vaikuttivat ammatillisen koulutuksen suosion kasvuun. Myös merimiesten ammattikoulutus tuli pakolliseksi vuonna 1961.


title: Ammattikasvatuksen historia Suomessa

text: 1960- ja 70-luvuilla ammattikoulutus lisääntyi kaupallisen ja teknillisen alan lisäksi metsä-, kotitalous- ja hoiva-alalla. Ammattikoulutus vähentyi ainoastaan maatalousalalla. Oppisopimuskoulutuksen asema vähentyi laitosmaisen koulutuksen laajenemisen myötä.


title: Ammattikasvatuksen historia Suomessa

text: 1980-luvun alkupuolella taloudellinen kasvu oli kiihtyvää ja Suomi eli nousukauden aikaa. Etenkin ulkomaankauppa ja tieteellis-tekninen kehitys olivat vilkkaita. Työttömyys laski jopa alle kuuden prosentin, ja sekä bruttokansantuote että palkat olivat nousussa.


title: Ammattikasvatuksen historia Suomessa

text: Vuonna 1986 tapahtuneen Tsernobylin ydinvoimalaonnettomuuden aikoihin Suomen talouskasvu kääntyi kuitenkin laskuun. Erityisesti itärajan taakse suuntautuva kauppa väheni. Yritykset pyrkivät irtautumaan yhteiskunnan valvonnasta ja lopulta kaikki johti egoismin kasvuun. Yhteiskunnallinen arvomaailma oli kokenut kolauksen, joka näkyi pikkuhiljaa myös koulutuksessa.


title: Ammattikasvatuksen historia Suomessa

text: Peruskoulututkintoon pohjautuva ammatillinen koulutus uudistettiin vuoden 1974 valtioneuvoston periaatepäätöksen mukaisesti. Opinnot organisoitiin laaja-alaisiksi peruslinjoiksi, joissa yhteisen perusjakson jälkeen jatkettiin opiskelua omilla erikoistumislinjoilla. Myös valintaprosessi ammatilliseen koulutukseen muuttui kaksivaiheiseksi, jossa peruskoulun päätösvaiheessa valittiin peruslinja ja erikoistumisopinnot valittiin peruslinjan aikana. Ammatillinen koulutus uudistettiin vuosina 1982–88. Koulutuksen rakenteeseen ja opetussuunnitelmaan tehtiin muutoksia, jotka saatiin kirjattua lakiin vuonna 1987. Lakiuudistus avasi mahdollisuuden siirtyä kouluasteelta opistoasteelle ja sitä kautta myös korkeakouluopintoihin. Vuosina 1987–88 valtioneuvosto linjasi ammatillisen koulutuksen tehtäväksi perus-, täydennys- ja jatkokoulutuksen, johon sisältyi muun muassa työnantajien ja työntekijäjärjestöjen avustuksella henkilöstökoulutus. Myös kansalais- ja työväenopistojen suosio oli kasvussa.